qundao/data-zh-poetry huggingface dataset:
广寒秋·九月十九过天仙庵，同福真老尼茶话
作者：顾太清
朝代：清

禅房寂静，苍苔浓厚，冷淡斜阳阴里。去年曾到又重来，正幽径、黄花开矣。冷风轻扬，旃檀香霭，悦可众心欢喜。一杯清茗话西窗，渐薄暮、钟声初起。
广寒秋·题慈相上人竹林晏坐小照
作者：顾太清
朝代：清

琅玕阴里，是心清净，晏坐了无余说。岩花涧草任风吹，更不许、纷纷饶舌。西方何处，长安道远，且向这边休歇。扫除一切性光圆，本来法、无生无灭。
桃花水·浴鹅
作者：顾太清
朝代：清

东风细细柳丝丝。泥人春日迟。微波动，碧参差，暗水涨新池。独自倚栏时。对涟漪。清流何事最相宜。浴鹅儿。
白蘋香·赠闻诗室女士钱叔琬，于万秀才令妹
作者：顾太清
朝代：清

见面浑如旧识，知名久矣初逢。一湖秋水簇芙蓉。玉树幽兰相共。蔼蔼温柔笑语，雍雍林下家风。闻诗闻礼宛从容。万里桐花雏凤。
秋风第一枝·桂
作者：顾太清
朝代：清

碧丛丛、金粟飘香。乍染衣裾，风露生凉。蟾影三更，广寒万里，谁酌天浆。秋将半、丹砂细量。夜深沈、仙姝淡妆。听彻清商。罗幛云屏，梦也难忘。
金风玉露相逢曲·丙寅中秋，是日秋分
作者：顾太清
朝代：清

天光如水，月光如镜，一片清辉皎洁。吹来何处桂花香，恰今日、平分秋色。芭蕉叶老，梧桐叶落，老健春寒秋热。须知光景不多时，能几见、团圆佳节。
金风玉露相逢曲·中秋后一日，同云林、湘佩、家霞仙雨中游八宝山，晚晴，次湘佩韵
作者：顾太清
朝代：清

寒烟罥树，凉风吹面，云外尖峰屏列。相期不负雨中游，恍若是、山阴冒雪。危栏倚袖，遥天极目，一片秋光清绝。敲诗把酒晚晴初，卧夕照、残碑断碣。
金风玉露相逢曲·谢湘佩寄并州剪
作者：顾太清
朝代：清

芭蕉敲雨，梧桐坠露，又是新秋到了。无心写景欲言情，当不得、神魂颠倒。萧斋兀坐，愁怀难遣，恰好故人书到。并州快剪寄将来，剪不断、相思萦绕。
步步娇
作者：顾贞立
朝代：清

却又早、绿叶成阴，深深院遍。小窗纱、流莺啭。问可是、城东第一妍。词章禁苑传。谪仙才、人争羡。
梅影
作者：顾贞观
朝代：清

好寒天。正孤山冻合，谁唤觉、梅花梦，瘦影重传。自簇桃笙兽炭，偎金斗、微熨芳笺。更未解鸾胶，绛唇呵展，才融雀瓦，酥手亲研。士木形骸，争消受、丹青供养，况承他、十分著意周旋。丁宁说，要全删粉墨，别谱清妍。凭肩。端详到也，看侧帽轻衫，风韵依然。入洛愁余，游梁倦极，可惜逢卿憔悴，不似当年。一段心情难写处，分付朦胧淡月晕秋烟。披图笑我，等闲无语，人忆谁边。卿知否，离程纵远，只应难忘，弄珠垂箔，乍浦停船。甚日身闲，琐窗幽对，画眉郎还向画中圆。且缓却标题，留些位置，待虎头痴绝，与伊貌出婵娟。仿佛记、脂香浮玉斝，翠缕扬珊鞭。淡妆浓抹俱潇洒，莫教轻堕尘缘。便眼前阿堵，聊供任侠，早心空及第，似学安禅。共命双栖，都缘是、雪泥鸿爪，从今夜、省识春风纸帐眠。须信倾城名士，相逢自古相怜。
泸江月·寄满愿
作者：顾贞观
朝代：清

记寒宵携手，一篱新月，三径微霜。臂绡乍惜殷红减，平生意，百劫难忘。为我飘蓬，由他飞絮，恶风吹堕何方。燕台尺素，犹自祝胜常。怪啼痕、浥透香囊。心知从此别，但寄声珍重，莫更思量。蜀道如天，侯门似海，陌头容易盼萧郎。除非是，星轺捧节，便出泸江。纵然金屋深藏，清笳拍遍，料依旧情伤。侧身西望貂褕赠，双鱼杳，不上瞿塘。邛笮烟迷，痒疴瘴合，梦魂可到家乡。乌衣门巷，别后总凄凉。又谁过，昔日幽窗。扫眉安镜处，任泥翻燕垒，蜜涴蜂房。黄菊休开，紫薇空老，见伊枝叶几回肠。归来也，重逢满愿。所愿才偿。
琐寒窗·前题初本
作者：顾贞观
朝代：清

帘卷西山，水犀斜押，燕泥晨涴，浓荫覆满，蕊粉绿天弹破。忆初时、豆蔻重含，春归不觉檀心颇。似芸辉堂静，紫绡微揭，帐垂人卧。婀娜。妆成后，讶镜里虬髯，横窥梳裹。玉龙遗蜕，犹是六朝烟锁。旧长生、钿合难寻，阿环宛在双藤左。供庄严、宝珞珠缨，谁设慈云座。
续断令·万红友出所制药名藏头词视余，辄戏为之
作者：顾贞观
朝代：清

断红兼雨梦，当归身世，等闲蕉鹿。再枕凉生冰簟滑，石鼎声中幽独。活火泉甘松涛嫩，乳香候，龙团熟。地偏丛桂枝阴，又吐丛菊。花时约过柴桑。白衣寒蚤，休负深杯绿。青镜流光，看逝水银汉，漂残落木。瓜蔓连钱，草虫吟细，辛苦惊髀肉。从容乌兔，丝丝短发难续。
豹留皮
作者：顾陈垿
朝代：清

豹留皮，人留名，死无所留，不如无生。大丈夫，得死所，光奕奕，照千古。王铁枪，不识字，但好武。郓州失，铁枪出，破强敌，斯三日。妻子羁唐勿复言，男儿誓不私家室。辕门置酒出舟师，座客未散连锁摧。亚子胆落守殷窜，威名播耳如春雷。青蝇营，贝锦成。保銮溃，中都倾。吾枪可折，吾膝胜铁，谁能向斗鸡小儿屈。惜哉豹，为鼠死，豹皮文独存，鼠腐臭未已。
念奴娇五首
作者：高士奇
朝代：清

春来南阙，早匆匆绮陌，华灯烧彻。积素凝寒天未转，满地乱琼铺屑。岭上探梅，林中觅草，乡思尊前发。送君归去，阳关不唱三叠。到时第二泉头，芳菲缘岸，嫩柳摇新月。青笠绿蓑轻舴艋，坠钓鲈鱼盈尺。佳酝频斟，荒园日涉，天地真寥阔。怀人京洛，诗成好示遥札。苑西客舍，喜君来苔径，萧条能住。宦拙盘餐兼味少，只有新葵带露。竹几迎风，湘帘对雨，蒲扇炎天午。赋成洗砚，兴酣一写今古。忆自癸丑春前，城南相见，怏读金荃句。只道江湖归未晚，竟被浮名相误。听鼓应官，戴星散直，愧作居停主。才华潋滟，休文莫叹难遇。平生野性，但频思好水，好山深处。何事骑驴都市里，不道偏承异数。晚惹炉香，晓随天仗，岁岁朝还暮。一经教子，趋庭自昔俱误。多君不厌寒厨，吟笺笔格，随事开愚瞽。鸡肋功名终弃掷，归向西湖河渚。扣犊耕田，挐舟载酒，风月原无主。殷勤相订，往来百里烟树。梧桐秋老，正西风吹动，川原初萧。露冷天空乡思远，惆怅故园松菊。箬泽鱼肥，乌程酒美，手破新橙绿。扁舟草履，何妨杂处樵牧。几载待漏东华，凤凰池上，应制诗频促。此去晓风杨柳岸，别是一篇题目。水满横塘，云连翠崦，处处供游目。城南相送，为君引满击筑。年华几许，怎芳春两度，不曾怜惜。古戍黄云嘶马去，客里又逢寒食。冷雨攒衣，颠风掣帽，俄顷前村黑。瓦垆松火，恁时尽也消得。凝想水国繁华，画裙罗扇，处处喧歌席。柔橹呕哑花影外，绿腻葡萄千尺。异地今朝，伤心杨柳，才露些儿碧。十三山下，伴人一片穹石。
念奴娇五首·其一
作者：高士奇
朝代：清

春来南阙，早匆匆绮陌，华灯烧彻。积素凝寒天未转，满地乱琼铺屑。岭上探梅，林中觅草，乡思尊前发。送君归去，阳关不唱三叠。到时第二泉头，芳菲缘岸，嫩柳摇新月。青笠绿蓑轻舴艋，坠钓鲈鱼盈尺。佳酝频斟，荒园日涉，天地真寥阔。怀人京洛，诗成好示遥札。
念奴娇五首·其三
作者：高士奇
朝代：清

平生野性，但频思好水，好山深处。何事骑驴都市里，不道偏承异数。晚惹炉香，晓随天仗，岁岁朝还暮。一经教子，趋庭自昔俱误。多君不厌寒厨，吟笺笔格，随事开愚瞽。鸡肋功名终弃掷，归向西湖河渚。扣犊耕田，挐舟载酒，风月原无主。殷勤相订，往来百里烟树。
念奴娇五首·其二
作者：高士奇
朝代：清

苑西客舍，喜君来苔径，萧条能住。宦拙盘餐兼味少，只有新葵带露。竹几迎风，湘帘对雨，蒲扇炎天午。赋成洗砚，兴酣一写今古。忆自癸丑春前，城南相见，怏读金荃句。只道江湖归未晚，竟被浮名相误。听鼓应官，戴星散直，愧作居停主。才华潋滟，休文莫叹难遇。
念奴娇五首·其五
作者：高士奇
朝代：清

年华几许，怎芳春两度，不曾怜惜。古戍黄云嘶马去，客里又逢寒食。冷雨攒衣，颠风掣帽，俄顷前村黑。瓦垆松火，恁时尽也消得。凝想水国繁华，画裙罗扇，处处喧歌席。柔橹呕哑花影外，绿腻葡萄千尺。异地今朝，伤心杨柳，才露些儿碧。十三山下，伴人一片穹石。
念奴娇五首·其四
作者：高士奇
朝代：清

梧桐秋老，正西风吹动，川原初萧。露冷天空乡思远，惆怅故园松菊。箬泽鱼肥，乌程酒美，手破新橙绿。扁舟草履，何妨杂处樵牧。几载待漏东华，凤凰池上，应制诗频促。此去晓风杨柳岸，别是一篇题目。水满横塘，云连翠崦，处处供游目。城南相送，为君引满击筑。
沁园春三首
作者：高士奇
朝代：清

满径蓬蒿，四壁萧条，车骑谁来。讶瀛洲太史，退朝偶过，应门稚子，启户惊猜。佩隐金鱼，马嘶玉勒，为问高生奚往哉。长安市，向故人索米，古寺寻梅。情深久坐茆斋，把破卷残书手自开。笑疏狂风味，室无长物，羁栖景况，席已生埃。微雪初晴，轻寒向晚，未忍留题凤字回。归时候，感嗣宗青眼，频顾吾侪。问讯东郊，尺五城阴，名园乍开。甚药栏绕处，未移湘竹，花源寻后，不数江梅。一种风流，先春占了，社酒旗边红杏媒。丝丝里，见亭亭楼榭，曲曲池台。此中肯放徘徊，便随意逍遥石径苔。看拖条筇杖，玉阶催去，穿双笱屐，瑶圃才回。多少骚人，孙弘座上，吟尽江豪吐凤才。飞绵好，待夔龙携手，捲过尘埃。如此长条，几度看他，缭云绾烟。向平皋婀娜，半藏绣祺，回廊窈窕，斜嵌雕栏。染得鹅黄，蘸些鸭绿，最爱惺忪澹沲天。横塘外，听春游系马，嘶遍华鞯。还思步屧悠然，须记取红桥雁齿边。正轩窗四面，安排笔格，堤沙一道，检点芸编。退食黄扉，从容花底，又见林梢月影鲜。追随处，胜东山丝竹，谢传当年。
沁园春三首·其一
作者：高士奇
朝代：清

满径蓬蒿，四壁萧条，车骑谁来。讶瀛洲太史，退朝偶过，应门稚子，启户惊猜。佩隐金鱼，马嘶玉勒，为问高生奚往哉。长安市，向故人索米，古寺寻梅。情深久坐茆斋，把破卷残书手自开。笑疏狂风味，室无长物，羁栖景况，席已生埃。微雪初晴，轻寒向晚，未忍留题凤字回。归时候，感嗣宗青眼，频顾吾侪。
沁园春三首·其三
作者：高士奇
朝代：清

如此长条，几度看他，缭云绾烟。向平皋婀娜，半藏绣祺，回廊窈窕，斜嵌雕栏。染得鹅黄，蘸些鸭绿，最爱惺忪澹沲天。横塘外，听春游系马，嘶遍华鞯。还思步屧悠然，须记取红桥雁齿边。正轩窗四面，安排笔格，堤沙一道，检点芸编。退食黄扉，从容花底，又见林梢月影鲜。追随处，胜东山丝竹，谢传当年。
沁园春三首·其二
作者：高士奇
朝代：清

问讯东郊，尺五城阴，名园乍开。甚药栏绕处，未移湘竹，花源寻后，不数江梅。一种风流，先春占了，社酒旗边红杏媒。丝丝里，见亭亭楼榭，曲曲池台。此中肯放徘徊，便随意逍遥石径苔。看拖条筇杖，玉阶催去，穿双笱屐，瑶圃才回。多少骚人，孙弘座上，吟尽江豪吐凤才。飞绵好，待夔龙携手，捲过尘埃。
满江红五首
作者：高士奇
朝代：清

秋气萧森，登眺处、那堪纵目。忽回思，西泠桥畔，南屏山麓。几片梧桐飘露白，千头橙橘垂烟绿。更画船，箫鼓正纷纭，江南曲。花月底，行觞促，河山外，啼鹃续。叹无端，燕市频年击筑。露冷刚来边塞雁，天寒未放东篱菊。但高吟，独对暮云横，倾醽醁。雪酿馀寒，故限勒、帝城春色。尽日里，浓雰湿雾，殢人愁绝。禁苑啼莺声尚香，御沟流水凘还结。盼东郊，暖律扇蘼芜，何曾得。独骑马，冲泥陌，共执手，怀今昔。叹梁园，宾从一时南北。燕市酣歌人未老，长杨献赋恩难必。只如今，转眼看晴光，来双阙。文采风流，问当代、谁为词客。近十载，论交京洛，羡君颜色。艳句魂消隋苑柳，侠肠酒酹秦淮月。向旗亭，暗赌唱新词，人称绝。燕市里，羞弹铗，倾盖处，惟吹笛。更疲驴，皂帽公聊争识。杜牧才华增爽朗，林宗豪举轻荣适。但逍遥，天壤作闲人，眸青白。委巷萧斋，惊剥啄、何来佳客。共执手，言欢道故，暂舒愁色。洗斝急倾燕市酒，挑灯细诉湖头月。叹频年，蓟北与天南，音徽绝。休问取，冯生铗，且莫弄，桓伊笛。笑吾人，放浪风尘谁识。诗卷茶铛聊自慰，渔竿樵斧期同适。话萍踪，不觉漏声残，东方白。万里银河，凭空里、倒翻车轴。双阙外，沉云乍涌，六鳌山矗。骇浪欲倾三峡水，飞流似挂庐山瀑。喜乾坤，顷刻变新凉，消烦燠。风不断，烟还续，雨势急，雷声伏。见雕栏，碧甃跳珠溅玉。天上甘霖膏泽远，人间禾黍沾濡足。算秋来，洗涤四郊清，吾君福。
满江红五首·其一
作者：高士奇
朝代：清

秋气萧森，登眺处、那堪纵目。忽回思，西泠桥畔，南屏山麓。几片梧桐飘露白，千头橙橘垂烟绿。更画船，箫鼓正纷纭，江南曲。花月底，行觞促，河山外，啼鹃续。叹无端，燕市频年击筑。露冷刚来边塞雁，天寒未放东篱菊。但高吟，独对暮云横，倾醽醁。
满江红五首·其三
作者：高士奇
朝代：清

文采风流，问当代、谁为词客。近十载，论交京洛，羡君颜色。艳句魂消隋苑柳，侠肠酒酹秦淮月。向旗亭，暗赌唱新词，人称绝。燕市里，羞弹铗，倾盖处，惟吹笛。更疲驴，皂帽公聊争识。杜牧才华增爽朗，林宗豪举轻荣适。但逍遥，天壤作闲人，眸青白。
满江红五首·其二
作者：高士奇
朝代：清

雪酿馀寒，故限勒、帝城春色。尽日里，浓雰湿雾，殢人愁绝。禁苑啼莺声尚香，御沟流水凘还结。盼东郊，暖律扇蘼芜，何曾得。独骑马，冲泥陌，共执手，怀今昔。叹梁园，宾从一时南北。燕市酣歌人未老，长杨献赋恩难必。只如今，转眼看晴光，来双阙。
满江红五首·其五
作者：高士奇
朝代：清

万里银河，凭空里、倒翻车轴。双阙外，沉云乍涌，六鳌山矗。骇浪欲倾三峡水，飞流似挂庐山瀑。喜乾坤，顷刻变新凉，消烦燠。风不断，烟还续，雨势急，雷声伏。见雕栏，碧甃跳珠溅玉。天上甘霖膏泽远，人间禾黍沾濡足。算秋来，洗涤四郊清，吾君福。
满江红五首·其四
作者：高士奇
朝代：清

委巷萧斋，惊剥啄、何来佳客。共执手，言欢道故，暂舒愁色。洗斝急倾燕市酒，挑灯细诉湖头月。叹频年，蓟北与天南，音徽绝。休问取，冯生铗，且莫弄，桓伊笛。笑吾人，放浪风尘谁识。诗卷茶铛聊自慰，渔竿樵斧期同适。话萍踪，不觉漏声残，东方白。
点绛唇三首
作者：高士奇
朝代：清

新绿才阴，珊瑚历历圆垂树。溪翁园父，翠笼携河渚。不道山中，红也无分处。纱窗曙，擎来当午，陈迹难重数。过了春三，子规声断啼痕茜。画罗谁剪，风送晴香暖。游冶心情，生怕花开遍。归难算，绿颦红怨，定有人愁见。老更多情，殷红深碧开还好。露寒霜早，憔悴花多少。摇落萧齐，几阵西风到。怜清晓，疏枝低袅，一点芳心悄。
点绛唇三首·其一
作者：高士奇
朝代：清

新绿才阴，珊瑚历历圆垂树。溪翁园父，翠笼携河渚。不道山中，红也无分处。纱窗曙，擎来当午，陈迹难重数。
点绛唇三首·其三
作者：高士奇
朝代：清

老更多情，殷红深碧开还好。露寒霜早，憔悴花多少。摇落萧齐，几阵西风到。怜清晓，疏枝低袅，一点芳心悄。
点绛唇三首·其二
作者：高士奇
朝代：清

过了春三，子规声断啼痕茜。画罗谁剪，风送晴香暖。游冶心情，生怕花开遍。归难算，绿颦红怨，定有人愁见。
消寒十咏 忆秦娥 其九 踏雪
作者：鲍之芬
朝代：清

山光白。山光白衬天光黑。天光黑。沉沉远水，玻璃冻墨。羔裘粘满花魂魄。芒鞋印满人踪迹。人踪迹。高低路径，杖藜须策。
消寒十咏 柳梢青 其七 烹茶
作者：鲍之芬
朝代：清

勺贮寒江。瓢倾冻雪，火活铜珰。蟹眼翻圆，松涛响彻，一桁烟萦。萌芽岕片争清。泛碧乳、泉甘露馨。暖沁诗脾，浓消酒渴，七碗春生。
消寒十咏 清平乐 其六 炙砚
作者：鲍之芬
朝代：清

窗南砚北。凛凛冰坚石。脆质难凭敲凿力。炉火温黁微炙。融融暖玉生烟。东风冻解春先。顷刻香腾墨海，何能荒我良田。
琼林第一枝·妆阁慰愁
作者：鲍芳茜
朝代：清

蕉卷迎风，桐荫饰月，金炉一袅冉冉。画眉香黛初凝，握管锦毫浅染。春山何丽，同去把、镜儿细览。指纤纤、佳处轻描，那笔问卿无忝。才少匹、银河夜犯，运偏乖、灞亭秋惨。谁知柳汁衣侵，自尔宫花冠罨。英华叫绝，直推倒、王卢班范。妾笑撚、月窟香枝，先代嫦娥无毯。
过云木冰记
作者：黄宗羲
朝代：清

岁在壬午，余与晦木泽望入四明，自雪窦返至过云。雰霭淟浊，蒸满山谷，云乱不飞，瀑危弗落，遐路窈然。夜行撤烛，雾露沾衣，岚寒折骨，相视褫气。呼嗟咽续，忽尔冥霁地表。云敛天末，万物改观，浩然目夺。小草珠圆，长条玉洁，珑松插于幽篁，缨络缠于萝阙。琮俯仰，金奏石搏。虽一叶一茎之微，亦莫不冰缠而雾结。余愕眙而叹曰：“此非所谓木冰乎？春秋书之，五行志之，奈何当吾地而有此异也？”言未卒，有居僧笑于傍曰：“是奚足异？山中苦寒，才入冬月，风起云落，即冻飘山，以故霜雪常积也。”
盖其地当万山之中，嚣尘沸响，扃人间。屯烟佛照，无殊阴火之潜，故为葕阳之所不入。去平原一万八千丈，刚风疾轮，侵铄心骨。南箕哆口，飞廉弭节；土囊大隧，所在而是。故为勃郁烦冤之所不散，溪回壑转，蛟螭蠖蛰，山鬼窈窕，腥风之冲动，震瀑之敲嗑。天呵地吼，阴崖冱穴，聚雹堆冰，故为玄冥之所长驾；群峰灌顶，北斗堕脅，藜蓬臭蔚，虽焦原竭泽，巫吁魃舞。常如夜行秋爽，故为曜灵之所割匿。且其怪松入枫，礜石罔草，碎碑埋甎，枯胔碧骨，皆足以兴吐云雨。而仙宫神治，山岳炳灵，高僧悬记，冶鸟木客，窅崒幽深。其气皆敛而不扬，故恒寒而无燠。
余乃喟然曰：“嗟乎！同一寒暑，有不听命于造化之地；同一过忒，有无关于吉凶之占。居其间者，亦岂无凌峰掘药，高言畸行，无与于人世治乱之数者乎？”余方龃龉世度，将欲过而问之。
九日书怀
作者：黄文灿
朝代：清

阴，阳。景美，辰良。水淼淼，云苍苍。白衣送酒，黄菊傲霜。宜赴龙山令，转临崔氏庄。无奈人情冷淡，可胜世路彷徨。茱萸未必解灾厄，鸡犬何曾佩锦囊。只该闭门高枕仰卧，不消结伴荒郊寻芳。谢绝了衰草残花态度，株守着浩池明月清光。
减字朩兰花·寻花
作者：黄永
朝代：清

梦魂萧洒。化为蝴蝶寻花也。花更无端。怪杀花名有合欢。急图梦醒。墙外风来花弄影。唤取双鬟。且向花边打蝶还。
减字朩兰花·忆旧
作者：黄永
朝代：清

风风雨雨。二十四桥侬望处。玉佩丁东。翡翠屏间醉小红。扬州歌吹。别院笙箫花底媚。人在黄昏。金鸭香消半掩门。
减字朩兰花·生日
作者：黄永
朝代：清

当年四十。走马长安冲雨雪。又五年来。寥落柴门酒一杯。从今以后。樵斧渔罾都制就。三两村翁。快活青山绿水中。
减字朩兰花·画栏
作者：黄永
朝代：清

微云如画。画栏小影低相亚。树气花香。半是梧桐半海棠。琼宫露冷。天上玉妃眠未醒。愁绝王孙。立尽三更月又浑。
减字朩兰花·盱眙残雪
作者：黄永
朝代：清

多才春雪。点染山川真妙绝。剩粉零丹。犹衬长途月色寒。陡然日出。雪应能剩三之一。日上山时。日又居然好画师。
减字朩兰花·赵真还先生别号半僧，索赠
作者：黄永
朝代：清

名于何自。云俗云僧俱未是。甚事名曾。仍旧还他号半僧。依然一我。唤马呼牛无不可。若说先生。还算无名是的名。
减字朩兰花·送文友省亲襄阳
作者：黄永
朝代：清

轻舟弱水。七十二峰将至矣。若到襄川。一度寒暄孟浩然。霜华如片。昨夜高堂应梦见。此后斑衣。应傍山公白接罹。
四犯翠连环·薄暮泊孤山，登巢居阁，和吴子述承勋韵
作者：黄燮清
朝代：清

梦熟鸥乡，酒醒鱼国，汀洲画桡斜倚。一路晚蝉凉自语，响碎柳阴三里。竹枝声乍起，夕阳红到销魂地。半天暝色，半湖云气，忽忽愁难寄。草际。瘦蝶双飞，认东风裙幅，那回游戏。几日不来烟雨冷，荒却旧时罗绮。小缕仍靠水，水边窗户玲珑闭。秋老矣，白了菱花影，青了莲房子。
五禽言·其一
作者：黄遵宪
朝代：清

不如归去，不如归去！博劳无父鹦无母，生小零丁长艰苦，毛羽虽成不自主。归去归去，归何处？不如归去！
导引曲二首
作者：龚自珍
朝代：清

无情绪，无情绪，寂寞掩重门。银蜡心多才有泪，宝香字断更无痕。梨花浸黄昏。空相忆，空相忆，庭院四更天。怊怅绿梅花下路，半襟斜月不知寒。凤屧过阑干。
导引曲二首·其一
作者：龚自珍
朝代：清

无情绪，无情绪，寂寞掩重门。银蜡心多才有泪，宝香字断更无痕。梨花浸黄昏。
导引曲二首·其二
作者：龚自珍
朝代：清

空相忆，空相忆，庭院四更天。怊怅绿梅花下路，半襟斜月不知寒。凤屧过阑干。
已亥杂诗·300
作者：龚自珍
朝代：清

房山一角露崚.，十二连桥夜有冰。渐进城南天五尺，回灯不敢梦觚*。
玉联环影
作者：龚自珍
朝代：清

胧月魂傍花阴立。红泪留痕，一片花枝湿。袖儿寒。佩儿寒。依旧五更风急，梦吹残。
琴歌
作者：龚自珍
朝代：清

之美一人，乐亦过人，哀亦过人。月生于堂，匪月之精光，睇视之光。美人沈沈，山川满心。落月逝矣，如之何勿思矣。美人沈沈，山川满心。吁嗟幽离，无人可思。
病梅馆记
作者：龚自珍
朝代：清

江宁之龙蟠，苏州之邓尉，杭州之西溪，皆产梅。或曰：“梅以曲为美，直则无姿；以欹为美，正则无景；以疏为美，密则无态。”固也。此文人画士，心知其意，未可明诏大号以绳天下之梅也；又不可以使天下之民斫直，删密，锄正，以夭梅病梅为业以求钱也。梅之欹之疏之曲，又非蠢蠢求钱之民能以其智力为也。有以文人画士孤癖之隐明告鬻梅者，斫其正，养其旁条，删其密，夭其稚枝，锄其直，遏其生气，以求重价，而江浙之梅皆病。文人画士之祸之烈至此哉！
予购三百盆，皆病者，无一完者。既泣之三日，乃誓疗之：纵之顺之，毁其盆，悉埋于地，解其棕缚；以五年为期，必复之全之。予本非文人画士，甘受诟厉，辟病梅之馆以贮之。
呜呼！安得使予多暇日，又多闲田，以广贮江宁、杭州、苏州之病梅，穷予生之光阴以疗梅也哉！
长相思二首
作者：龚自珍
朝代：清

山溶溶。水溶溶。如梦如烟一万重。谁期觉后逢。恨应同。誓应同。同礼心经同听钟。忏愁休更慵。画楼高。画船摇。君领琵琶侬领箫。双鬓互见招。茗能浇。药能烧。别有今生清课饶。他生要福销。
长相思二首
作者：龚自珍
朝代：清

仙参差。佩参差。数罢鸾期又凤期。彩云西北飞。箫一枝。笛一枝。吹得春空月堕时。有中人未归。住西楼。话西楼。好梦如云不自由。唤人饧倦眸。忆从头。诉从头。银汉茫茫入夜流。人间无尽愁。
长相思二首·其一
作者：龚自珍
朝代：清

山溶溶。水溶溶。如梦如烟一万重。谁期觉后逢。恨应同。誓应同。同礼心经同听钟。忏愁休更慵。
长相思二首·其一
作者：龚自珍
朝代：清

仙参差。佩参差。数罢鸾期又凤期。彩云西北飞。箫一枝。笛一枝。吹得春空月堕时。有中人未归。
长相思二首·其二
作者：龚自珍
朝代：清

画楼高。画船摇。君领琵琶侬领箫。双鬓互见招。茗能浇。药能烧。别有今生清课饶。他生要福销。
长相思二首·其二
作者：龚自珍
朝代：清

住西楼。话西楼。好梦如云不自由。唤人饧倦眸。忆从头。诉从头。银汉茫茫入夜流。人间无尽愁。
讽谏歌
作者：萧瑟瑟
朝代：辽

勿嗟塞上兮暗红尘，勿伤多难兮畏夷人；不如塞奸邪之路兮，选取贤臣。直须卧薪尝胆兮，激壮士之捐身，可以朝清漠北兮，夕枕燕云。
乡愁
作者：余光中
朝代：近代

小时候，
乡愁是一枚小小的邮票，
我在这头，
母亲在那头。
长大后，
乡愁是一张窄窄的船票，
我在这头，
新娘在那头。
后来啊，
乡愁是一方矮矮的坟墓，
我在外头，
母亲在里头。
而现在，
乡愁是一湾浅浅的海峡，
我在这头，
大陆在那头。
今生今世
作者：余光中
朝代：近代

我最忘情的哭声有两次
一次，在我生命的开始
一次，在你生命的告终
第一次，我不会记得
是听你说的
第二次，你不会晓得
我说也没用
但这两次哭声的中间
有无穷无尽的笑声
一遍一遍又一遍
回荡了整整30年
你都晓得，我都记得。
谒金门三首
作者：丁宁
朝代：近现代

留不得，肠断危楼孤客。苦雨凄风寒恻恻，眼枯头未白。一自瞻依痛失，不得承亲颜色。夜夜梦魂空绕膝，觉来何处觅。归不得，肠断门庭犹昔。几案生尘迷手泽，蟏蛸当户织。一自音容惨隔，不得闻亲消息。泪湿麻衣都化碧，凊温何处悉。行不得，江上鹧鸪声急。满目烽烟思故国，茫茫何所适。一自牵裾无术，不得寻亲踪迹。月暗青林云似幂，路遥儿莫识。
谒金门三首·其一
作者：丁宁
朝代：近现代

留不得，肠断危楼孤客。苦雨凄风寒恻恻，眼枯头未白。一自瞻依痛失，不得承亲颜色。夜夜梦魂空绕膝，觉来何处觅。
谒金门三首·其三
作者：丁宁
朝代：近现代

行不得，江上鹧鸪声急。满目烽烟思故国，茫茫何所适。一自牵裾无术，不得寻亲踪迹。月暗青林云似幂，路遥儿莫识。
谒金门三首·其二
作者：丁宁
朝代：近现代

归不得，肠断门庭犹昔。几案生尘迷手泽，蟏蛸当户织。一自音容惨隔，不得闻亲消息。泪湿麻衣都化碧，凊温何处悉。
江南弄
作者：俞长源
朝代：近现代

柳知含娇花知羞，稚女嬉春不知愁。随人踏上酒家楼。酒家楼，客将散。忽重逢，轻薄汉。盈盈绿浦扬春波，比似婵娟情意多。夭桃树下舞衣过。舞衣过，花羞妒。太风流，无人赋。燕燕于飞飞差池，江南弥天雨成丝。欲栖君屋故迟迟。故迟迟，人巳晓。深闺情，知多少。
江南弄·其一
作者：俞长源
朝代：近现代

柳知含娇花知羞，稚女嬉春不知愁。随人踏上酒家楼。酒家楼，客将散。忽重逢，轻薄汉。
江南弄·其三
作者：俞长源
朝代：近现代

燕燕于飞飞差池，江南弥天雨成丝。欲栖君屋故迟迟。故迟迟，人巳晓。深闺情，知多少。
江南弄·其二
作者：俞长源
朝代：近现代

盈盈绿浦扬春波，比似婵娟情意多。夭桃树下舞衣过。舞衣过，花羞妒。太风流，无人赋。
草食人
作者：冯振
朝代：近现代

人食兽，兽食草，草又食人还相报。君不见，累累青冢惠山旁，冢上荒茅特别茂。
中吕醉高歌·咏怀四首
作者：刘永平
朝代：近现代

半生南北驰驱。垂老燕京流寓。浩然正气胸中贮。粪土封侯万户。后庭玉树歌声。银座琼杯倩影。荧屏乍启便头疼。何况身临其境。几经世事沧桑。几度乘风破浪。太平洋上襟怀敞。宇宙与余同广。棋枰袖手旁观。胜负云烟过眼。抟风鹏鹗凌霄汉。壮我骚心诗胆。
越调天净沙·为贪官画像二首
作者：刘永平
朝代：近现代

廉经倒背如流。表白信口胡诌。乱挂羊头狗肉。花前酒后。红包礼品照收。国帑亿万挪移。花枝三五小密。公房变作私邸。官家捉去。此番断送头皮。
相见欢二阕
作者：刘鹏年
朝代：近现代

当年酒绿灯红。景匆匆。太息杨花无主竟随风。空洒泪。难成醉。恨重重。谁遣鹣鹣鲽鲽各西东。西风又到高楼。扑帘钩。叹我伤春未已更悲秋。肠未断。心先乱。万千愁。化作万千铁索锁眉头。
相见欢二阕·其一
作者：刘鹏年
朝代：近现代

当年酒绿灯红。景匆匆。太息杨花无主竟随风。空洒泪。难成醉。恨重重。谁遣鹣鹣鲽鲽各西东。
相见欢二阕·其二
作者：刘鹏年
朝代：近现代

西风又到高楼。扑帘钩。叹我伤春未已更悲秋。肠未断。心先乱。万千愁。化作万千铁索锁眉头。
转应曲三阕
作者：刘鹏年
朝代：近现代

惆怅。惆怅。回首灯昏罗帐。春娇过雨无痕。剩有依依梦魂。魂梦。魂梦。临去一声珍重。风雨。风雨。翠袖单寒如许。閒中细数流光。一曲哀弦断肠。肠断。肠断。人在银河西岸。寻觅。寻觅。青鸟更无消息。雕栏玉砌依稀。镜里星星鬓丝。丝鬓。丝鬓。禁得几番愁病。
转应曲三阕·其一
作者：刘鹏年
朝代：近现代

惆怅。惆怅。回首灯昏罗帐。春娇过雨无痕。剩有依依梦魂。魂梦。魂梦。临去一声珍重。
转应曲三阕·其三
作者：刘鹏年
朝代：近现代

寻觅。寻觅。青鸟更无消息。雕栏玉砌依稀。镜里星星鬓丝。丝鬓。丝鬓。禁得几番愁病。
转应曲三阕·其二
作者：刘鹏年
朝代：近现代

风雨。风雨。翠袖单寒如许。閒中细数流光。一曲哀弦断肠。肠断。肠断。人在银河西岸。
转应曲二阕
作者：刘鹏年
朝代：近现代

朝暮。朝暮。一日思君几度。书来一字都无。点点斑斑泪珠。珠泪。珠泪。多少可怜心事。消瘦。消瘦。不是悲秋病酒。梧桐疏雨黄昏。独自恹恹闭门。门闭。门闭。画烛向侬垂泪。
转应曲二阕·其一
作者：刘鹏年
朝代：近现代

朝暮。朝暮。一日思君几度。书来一字都无。点点斑斑泪珠。珠泪。珠泪。多少可怜心事。
转应曲二阕·其二
作者：刘鹏年
朝代：近现代

消瘦。消瘦。不是悲秋病酒。梧桐疏雨黄昏。独自恹恹闭门。门闭。门闭。画烛向侬垂泪。
鞭影楼词存一剪梅·旅沪偶成
作者：刘鹏年
朝代：近现代

几曾净境赏芳春。脱却风尘。又是风尘。苍茫何处着孤身。欲语伊人。不见伊人。旧欢如梦了无痕。山也销魂。水也销魂。曲阑倚遍近黄昏。日落江村。月上江村。
念奴娇四首 其一 扫愁
作者：单人耘
朝代：近现代

春浓也未，燕来频、情寄渡江梅柳。雨沐风梳增态度，摇曳别前离后。弄笛高楼，折枝陌上，总是勾魂手。千丝万点，年年岁岁仍旧。一扫亘古牢愁，飞觞醉月，相待婆娑久。何必花薰烟水腻，翳了江南灵秀。紫气崩奔，墨云翻倒，乱字狂笺皱。毫端舟壑，潜蛟忽自吟吼。
念奴娇四首 其三 芟旧
作者：单人耘
朝代：近现代

填词言志，慨苏辛，直是文中韩柳。大吕黄钟难嗣响，况数乾嘉而后。湖海苍凉，彊村顿郁，差拟摩云手。风骚各领，揆新正待芟旧。文章本自天然，但抒胸臆，何用拈髭久？世患撄人沉百感，倚此霜锋凝秀。检校南朝，拥迎四化，烟雨湖山皱。千摇万兀，一编难纳鸣吼。
念奴娇四首 其二 依帏
作者：单人耘
朝代：近现代

先生何慕，似渊明、閒咏宅边高柳。亦爱香山新乐府，评说开元前后。但抱真诠，不求荣利，默默钧陶手。遐年澹泊，青衫落落如旧。书帏近喜频瞻，啸歌学步，自是疏狂久。紫凤天吴纷绚烂，更缬梦窗深秀。笠泽涵空，小孤峭绿，几度吟帆皱。波摇云撼，囊韬许我腾吼。
慢卷袖·壬寅六月十四日
作者：吕思勉
朝代：近现代

栏干闲倚，春光欲暮，看花开花落。何处是春归，寻遍水边竹外，望遍池台楼阁。待得归来，春光已去，春去更无迹。只侬也难禁，蝶乱蜂狂，还抱花宿。翠帏帘幕。夜寒罗袖应嫌薄。算只有、殷勤蛛网，还留飞絮，尽日添丝屋角。并蒂花前，裴回月影，自浅斟细酌。蓦酒上心来，记起年时，赢得萧索。
咏史
作者：启功
朝代：近现代

古史从头看，兴亡成败，眼花缭乱。多少王侯多少贼，早已全部完蛋。尽成了，灰尘一片。大本糊涂流水帐，电子机，难得从头算。竟自有，若干卷。书中人物千千万，细分来，寿终天命，少于一半。试问其余哪里去，脖子被人切断。还使劲，齿斤齿斤争辩。檐下飞蚊生自灭，不曾知，何故团团转。谁参透，这公案。
戏题时贤画达摩像六段
作者：启功
朝代：近现代

片苇东航，只履西归，教外之传。要本心直指，不凭文字，一衣一钵，面壁多年。敬问嘉宾，有何贵干，枯坐居然叫作禅。谁知道，竟一花五叶，法统蝉联。断肢二祖心虔。又行者逃生命缕悬。忆菩提非树，那椿公案，触而且背，早落言诠。临济开宗，逢人便打，寂静如何变野蛮。空留下，漫装腔作势，各相俱全。
癖嗜
作者：启功
朝代：近现代

癖嗜生来坏，却无关，虫鱼玩好，衣冠穿戴。历代法书金石刻，哪怕单篇碎块，我看着全都可爱。一片模糊残点画，读成文，拍案连称快。自己觉，还不赖。西陲写本零头在，更如同，精金美玉，心房脑盖。黄白麻笺分软硬，晋扫描隋唐时代。笔法有，方圆流派。烟墨浆糊沾满手，揭还粘，躁性偏多耐。这件事，真奇怪。
望江潮·丙戌春至钱塘，追迹旧游
作者：吴寿彭
朝代：近现代

烟深竹坞，潮落芦根，轻寒时节雨潸。柔绿西泠，初阳台榭，岚光澹浥尘阛。骑火熄遥岩。江海销烽镝，横翠吴山。万家傍水，明湖容得共消闲。花城无比清妍。已吟阑桂子，唱杳池莲。曲港鱼游，兰舟波荡，云行碧映澄鲜。舞袖引哀弦。感旧再登临，乐此当前。犹是六朝飏柳，莫更画图传。
江城子二首
作者：吴寿彭
朝代：近现代

几番尘俗共栖遑。一思量。正难忘。追忆承欢，更莫说凄凉。临老牛衣恩亦怨，如运会，久心藏。安排家事费周章。祓灾殃。喜余昌。无限劬劳，儿女婚嫁忙。待到诸孙同献寿，将若处，省慈祥。熙春年少镇相随。奈今衰。孰扶持。沙上鸥闲，夕照映东池。好是山青掩骨处，湖澜远，静相宜。心疑我亦不多时。苦寻思。致安夷。人世可哀，休结再生期。只应泉壤来作伴，云水际，落月迟。
江城子二首·其一
作者：吴寿彭
朝代：近现代

几番尘俗共栖遑。一思量。正难忘。追忆承欢，更莫说凄凉。临老牛衣恩亦怨，如运会，久心藏。安排家事费周章。祓灾殃。喜余昌。无限劬劳，儿女婚嫁忙。待到诸孙同献寿，将若处，省慈祥。
江城子二首·其二
作者：吴寿彭
朝代：近现代

熙春年少镇相随。奈今衰。孰扶持。沙上鸥闲，夕照映东池。好是山青掩骨处，湖澜远，静相宜。心疑我亦不多时。苦寻思。致安夷。人世可哀，休结再生期。只应泉壤来作伴，云水际，落月迟。
浪淘沙二首
作者：吴寿彭
朝代：近现代

高下乱云横。一霎涛惊。狂飙闪电海如倾。渐渐风雷消散了，还我澄泓。霞照远山明。岛屿秋清。向来埼曲碧澜泠。沙嘴当前潮落处，楼阁蜃生。夜定桅灯荧。和梦波声。起看河汉隔疏星。芒角长庚晕澹月，影净西溟。既久占阴晴。持此伶俜。天涯赢得是虚名。心事平居都已了，没个牵萦。
浪淘沙二首·其一
作者：吴寿彭
朝代：近现代

高下乱云横。一霎涛惊。狂飙闪电海如倾。渐渐风雷消散了，还我澄泓。霞照远山明。岛屿秋清。向来埼曲碧澜泠。沙嘴当前潮落处，楼阁蜃生。
浪淘沙二首·其二
作者：吴寿彭
朝代：近现代

夜定桅灯荧。和梦波声。起看河汉隔疏星。芒角长庚晕澹月，影净西溟。既久占阴晴。持此伶俜。天涯赢得是虚名。心事平居都已了，没个牵萦。
浪淘沙二首·集南唐李后主句
作者：吴庆焘
朝代：近现代

往事只堪哀。苑闭天台。绿窗冷静印成灰。砌下落梅如雪乱，舞点金钗。刬袜下香阶。待月池台。双眉不放暂时开，多少泪珠多少恨，斜托香腮。花月正春风。转烛飘蓬。人生长恨水流东。细雨梦回鸡塞远，欲起还慵。回首月明中。院静庭空。林花谢了太匆匆。记得仓皇辞庙日，何事巫峰。
浪淘沙二首·集南唐李后主句·其一
作者：吴庆焘
朝代：近现代

往事只堪哀。苑闭天台。绿窗冷静印成灰。砌下落梅如雪乱，舞点金钗。刬袜下香阶。待月池台。双眉不放暂时开，多少泪珠多少恨，斜托香腮。
浪淘沙二首·集南唐李后主句·其二
作者：吴庆焘
朝代：近现代

花月正春风。转烛飘蓬。人生长恨水流东。细雨梦回鸡塞远，欲起还慵。回首月明中。院静庭空。林花谢了太匆匆。记得仓皇辞庙日，何事巫峰。
柳丝长 别爱新觉罗 启振，兼寄长恒
作者：吴绍烈
朝代：近现代

廿二年过去，似风吹落叶，浪打泥沙。几曾见，春光明媚，遍地奇葩。乘风辽水岸，把酒话天涯。说不尽多少相思话。还剑湖边，古鱼路上，斜阳笑语凤凰花。算当时青春年少，前路堪夸。临飞齐振羽，有几回放胆泳流霞。休伤嗟，莫泪下。明朝分手，扬鞭跃马。脉脉深情，让柳丝牵挂。
长相思三阕
作者：吴绍烈
朝代：近现代

长相思，意迟迟。离人心事乱如丝。酸辛事，有谁知。愁来拚一睡，醒罢又成痴。念君身渐瘦，不似在家时。长相思，望归难。客中霜早怯衣单。归讯杳，怕依栏。秋声惊落叶，乡梦恨更残。飘零何日极，终岁不成欢。长相思，意绵绵。五溪风雪自年年。柔肠结，晚灯前。欲知凶共吉，夜夜卜金钱。枕边愁更密，羞对月娟娟。
长相思三阕·其一
作者：吴绍烈
朝代：近现代

长相思，意迟迟。离人心事乱如丝。酸辛事，有谁知。愁来拚一睡，醒罢又成痴。念君身渐瘦，不似在家时。
长相思三阕·其三
作者：吴绍烈
朝代：近现代

长相思，意绵绵。五溪风雪自年年。柔肠结，晚灯前。欲知凶共吉，夜夜卜金钱。枕边愁更密，羞对月娟娟。
长相思三阕·其二
作者：吴绍烈
朝代：近现代

长相思，望归难。客中霜早怯衣单。归讯杳，怕依栏。秋声惊落叶，乡梦恨更残。飘零何日极，终岁不成欢。
石莲七十七自寿词·正宫端正好
作者：吴重憙
朝代：近现代

尧舜世，道光时，十八年，二月卯。春分节，八日花朝。良辰揽揆嘉名诏。伯仲间怜偏小。则记俺，梅岭边，戏鼓桃。柳江边，度龀髫。又随侍大河嵩岳，承恩泽，移畿辅，路近云霄。向黔灵，指节旄。返终南，听鼓鼛。拜先主君臣祠庙。更曾经雨霖铃骡网蜀道。严亲又视之江学，慈母归依故里乔。祇未得龛赭观潮。一霎时，降严霜，杀百草。堂萱老。一霎时，陈封章，请解职，庭椿耄。一霎时，去钱唐，携琴鹤，归途绕。一霎时，读蓼莪，念生我，天不吊。兀的不痛杀人也么哥，兀的不闪杀人也么哥，祇剩得，弟与兄，叔合侄，三人了。柳下专心祀枣糕。汁染宫袍。科名连岁榜头标。咸与籍，侥倖得连镳。春闱独愧泥金报。空惹人七次牢骚。永使我落孙山，文憎命，长辞号舍，焚砚学君苗。登仕版，冬官雅操。屯田韵号。惊遇攀髯，仙去鼎湖，遏密箫韶。出燕郊。神路缭。六年照料。博得个把一麾，柳湖瞻眺。惊心的鲸奔龙跳。金堤走埽。千万兴工，百万赈饥，拯此鸿嗷。人牵茭。粟空廒。百般竭蹶，都只为郑州口决黄流倒。因之迁调。任以领袖，使继欧包。一心慎恤刑章考。阳世阴曹。一重轻严如斧钺，一出入判决秋毫。十八年为郡守，落得个循资旧套。衣绣斧方操。又三年，督转漕。朝牵挽，夜叫嚣。受挑剔费尽中间饱。令正供入天庾，精合糙。■忽开海岛。幕忽危燕雀，蓦地听蒙尘耗。麻鞋行在路迢迢。有似失群鸟。望秦关一时怎到。觐天颜，恩莫报。抛江鱼味好。听闽猿清叫。命去掌提刑稿。议和成赔偿最要。搜索盈余，增加税繇。白下开藩，又返三山棹。罗掘成空，桑孔为劳。粥无米妇难巧。都统署，天津新撤须探讨。又调我京畿镇剿。光阴两月圣恩叨。许乘轺驻沪巡瞭。特设置邮传紫电三年领。要整饬光射金蛇万里遥。恰日俄兵事肇。天传朔雁，水递文鳐。漕京通，五日期，去章江，二水滔。会城正涉欧西教。笙歌酒醴娱来使，议抵罚赔结外交。又是萍江鬨闹。直动了兵联四省，方落得凯奏金铙。佐邮传，过一年，抚河南，悲两朝。官从旧地迁才乐，重看竹马儿童老。渐见鹓鸾旧侣凋。只为从民所好。因矿务横生牴牾，博得个解镇逍遥。退院僧，瘦骨支，旧宫人，白发飘。归来不用船合轿。三椽老屋宣南寄，几点晨星日下遭。真率会情共表。且相与素心朝夕，问答渔樵。忽渔阳，鼙鼓喧，倏神京。襁负逃。城头头白乌飞噪。随行带屋蜗难学，失路投林燕觅巢。幼安避辽东早。从此便鸿冥蠖屈，迹晦身韬。鼓儿词，贾凫西，道情歌，郑板桥。旁人莫把痴顽笑。快无祢鼓挝千杖，清少牙琴按七条。权当作歌合啸。博得个心闲梦稳。又何妨利尽名消。安期枣莫寻，方朔桃难找。算八旬仅有三年少。且看他子子孙孙膝下绕。
江城子二首 其一 拟张泌
作者：唐圭璋
朝代：近现代

斜阳犹恋小中庭。鬓云轻。脸霞凝。自下香阶，脉脉拾残英。便做一春无细雨，能几日，不飘零。
江城子二首 其二 拟张泌
作者：唐圭璋
朝代：近现代

杜鹃啼血到三更。断肠声。倩魂惊。何日人归，过尽短长亭。有梦终强无梦也，争忍怨，不分明。
江城子二首·拟张泌
作者：唐圭璋
朝代：近现代

斜阳犹恋小中庭。鬓云轻。脸霞凝。自下香阶，脉脉拾残英。便做一春无细雨，能几日，不飘零。杜鹃啼血到三更。断肠声。倩魂惊。何日人归，过尽短长亭。有梦终强无梦也，争忍怨，不分明。
春夜情·书怀
作者：姚鹓雏
朝代：近现代

孤灯如水。剑作寒芒紫。才展吴笺书细字。陡觉春寒到指。屧廊明月如霜。酒阑暗惹衣香。辜负一双翠袖，教添半臂还凉。
金楼曲·寿次园六十初度，步原韵
作者：孙玄常
朝代：近现代

历尽沧桑矣。到而今，日月昭昭，吾心不愧。丁巳欣逢花甲岁，过了匆匆半世。莫嗟叹，人生似戏。一介书生犹往昔，却依然，两袖清风耳。歌盛世，岂辞费？别来无恙非容易。沐薰风，雪消冰泮，正宜春睡。三月凤城花满树，造化多情有意。看枝上，鹊鸣迎喜。知命安心添寿考，顺天年，何必三更起？将进酒，休辞醉。
环佩
作者：寇梦碧
朝代：近现代

倚鹅屏选梦，逗万种、春愁如织。夜深露凉，红心销苣蜜。彩凤双翼。认取游仙路，漫空龙战，搅毒云飞墨。郁仪瘦损偎寒日。兜率歌雷，修罗雨戟。三山暮凝危碧。奈华鬘劫换，谁叩青霓。孤怀凄寂。更人间路窄。海怒天吴撼，沉旧迹。江关顿老吟客。把閒情忏尽，握兰词笔。怎销领、酒边筝笛。休更问、十里铜驼巷陌，乱尘迷棘。承平事、总付追忆。荡醉魂，一雁残星外，哀笳正急。
瘗骨行
作者：席子研
朝代：近现代

莽莽灌木，杳杳长垠。青青野草，累累荒坟。鸱鸢砺喙，狐貉啸群。樵夫聚烧，牧竖豢？。喷雾白昼，含沙夕曛。夜燐转碧，明灭纷纭。髑髅拜月，黑暗犬狺。往往阴雨，鬼哭时闻。不忍卒读，古战场文。人聚村落，鬼托幽栖。无窀无穸，魂其荡兮。或穴蛇蝮，或挺树梯。墙根爨底，压踵穿题。血膏原草，骨没溷泥。残肢狼藉，马不择蹄。生既蒙难，死亦苦凄。为疵为厉，毒害黔黎。寒风栗体，鸟声含凄。惨兹寇盗，灾罹其身。死忠死逆，鬼故鬼新。焦炎玉石，讵别富贫。栋宇灰烬，珠绣埋尘。呼吁泉台，衔冤几春。年年寒食，麦饭孰亲。古今凶焰，哀叹酸辛。灭秦坑赵，杀戮残仁。五代不道，祸乱相循。天胡不吊，苦斯蒸民。埋骸掩骼，有司之良。乃启幽废，陟彼高冈。玄武北峙，朱雀南翔。拿云青松，拔地白杨。巍然大冢，墓石流光。匪棺匪椁，坚逾黄肠。昔时同难，今则同场。千龄万岁，终焉允臧。清羞麦饭，寓饯醴浆。爰申奠醊，大招彷徨。魂兮归来，享我芬芳。毋厉我民，化殄为祥。
题松岩老人骆驼图
作者：常国武
朝代：近现代

峰为肴，蹄作羹，老饕见之口垂津。过流沙，涉瀚海，不可须臾离此君。吁嗟乎，余焉忍食汝峰蹄所烹之羹肴，又无缘仗汝横度绝域远寻塞外春。惟有悬君画图素壁上，日日效君忍辱负重之精神。
一夜落
作者：张克家
朝代：近现代

夜雨骤。檐前溜。薄寒衾枕风吹透。挑镫那复眠，坐听眉频皱。眉频皱。正是愁时候。
江山梦醒曲·自制
作者：彭靖
朝代：近现代

江山梦醒秋难数。万里关河，十年兵火，各有伤心处。解道大江东下意，太息风流千古。笛里商清，漫道是，閒言语。词坛百辈谁堪伍？患难同心，文章知己，犹胜斗茶侣。凄绝江楼弦断夜，一卷深深笼护。吟魄归来，应犹认，东湖路。
乔山人善琴
作者：徐珂
朝代：近现代

国初，有乔山人者善弹琴。精于指法，尝得异人传授。每于断林荒荆间，一再鼓之，凄禽寒鹘，相和悲鸣。后游郢楚，于旅中独奏洞庭之曲。邻媪闻之，咨嗟惋叹。既阕，曰：“吾抱此半生，不谓遇知音于此地。”款扉扣之。媪曰：“吾夫存日，以弹絮为业。今客鼓此，酷类其声耳。”山人默然而反。
游黄山
作者：恽代英
朝代：近现代

我曾三次上匡庐，如此奇观到处无；初试汤泉水刚热，又看黄海雪平铺；草埋幽经人少过，风送深岭有鸟啄；犹恨未能登绝顶，莲花峰外数天都。
游黄山
作者：恽代英
朝代：近现代

久闻人说黄山好，今日欣登始信峰；列嶂有心争峻秀，古松无语兀龙钟；置身霄汉星辰近，俯首尘寰烟雾封；到此方知是云海，下藏幽壑几千重。
游黄山
作者：恽代英
朝代：近现代

我生暇日本无多，为爱名山作此游；凿石悬崖恰容足，攀登绝顶尽开怀；苍茫天壤四望阔，绰约奇峰一眼收；珍重大家健腰脚，终南华岳未全过。
题陈迦陵填词图，为张养如作·醉花阴
作者：易顺鼎
朝代：近现代

洗罢疏桐补清课。问谁拥桃笙娇卧。笺待拂墨停磨。着甚来由，苦把湘毫涴。且莫倚玉箫吹，怕惊得花边梦儿破。香肩斜亸。认颊潮红晕双涡。瞧，科是生成琼装玉裹。只一霎沈醉东风面已酡。怎禅榻光阴，刹那厮赶上散花天女，常伴病维摩。红酣翠妥。费心情独自哦。猛可的江南唱到定风波。猛可的天上听残水调歌。要守定阑干人两个。因甚的趁秋风换了南柯。因甚的寻春梦误了东坡。莽风流自古受多磨。写生时已曾经过。他拥越被朱颜婀娜。他倚胡床绿鬓婆娑。到底来镜中花水中月，几曾真个。空则是展鸾绡挥象管，费他年醉眼摩挲。便新词尽向旗亭播。怕再世雏鬟发也皤。算髯翁艳福真无那。谱乌阑倾白堕。也不患才多。也不患情多。到换羽移宫几度过。亭儿半荒，墙儿半趖。把画里双身牢锁。酹酹酹，金叵罗。吊吊吊，冷莺花，有个诗翁坐。问问问，尊前月更来么。寻寻寻，卷中人相随可。喜喜喜，展琅函雨曳烟拖。怕怕怕，化银杯粉残香堕。老词仙赴了玉楼科。俏佳人证了瑶池果。甚痴魂销向画图多。幻影三生无处躲。休惹起看画的更风魔。教说与小云郎应识我。
拨香灰
作者：李继熙
朝代：近现代

香沉睡鸭黄昏后。吹客梦，西风还又。把定心儿不想伊，怎抛却，愁时候。桃花人面都依旧。恨只恨，自寻僝僽。眠食因伊不准时，何须待，秋来瘦。
减字采桑子·旧除夕
作者：林庚白
朝代：近现代

爆竹损清眠。道是新年。才过新年。正月刚刚廿五天。拥衾闲共灯儿伴，人在梅边。春在愁边。隔院无端弄管弦。
减字采桑子·雨夕书怀
作者：林庚白
朝代：近现代

雨外竹萧萧。不似芭蕉。却似芭蕉。一样秋声两样秋。抛书闲就窗纱坐，道是无聊。不是无聊。烛已成灰意未销。
叶矩吾为李不殊画竹雀，喜题
作者：林散之
朝代：近现代

小麻雀，真可爱，一双飞，确自在，天地广阔两无碍。
念奴娇黄山与荪若午儿同游
作者：林散之
朝代：近现代

携儿挈女不辞远，黄山山上重来。前尘如梦蕉鹿在，胜迹几度徘徊。此日大好，风和日丽，万壑向余开。人间天上、扶筇同入春台。三十六峰非旧，正摇青曳紫，重作安排。大时代精神面貌，摹拟自愧无才。儿女太憨，神移目不转，狂呼快哉。谁云如画，画成终是凡胎。
八连颂
作者：毛泽东
朝代：近现代

好八连，天下传。为什么？意志坚。为人民，几十年。拒腐蚀，永不沾。因此叫，好八连。解放军，要学习。全军民，要自立。不怕压，不怕迫。不怕刀，不怕戟。不怕鬼，不怕魅。不怕帝，不怕贼。奇儿女，如松柏。上参天，傲霜雪。纪律好，如坚壁。军事好，如霹雳。政治好，称第一。思想好，能分析。分析好，大有益。益在哪？团结力。军民团结如一人，试看天下谁能敌。
十六字令三首
作者：毛泽东
朝代：近现代

山，快马加鞭未下鞍。惊回首，离天三尺三。山，倒海翻江卷巨澜。奔腾急，万马战犹酣。山，刺破青天锷未残。天欲堕，赖以拄其间。
十六字令三首·其一
作者：毛泽东
朝代：近现代

山，快马加鞭未下鞍。惊回首，离天三尺三。
十六字令三首·其三
作者：毛泽东
朝代：近现代

山，刺破青天锷未残。天欲堕，赖以拄其间。
十六字令三首·其二
作者：毛泽东
朝代：近现代

山，倒海翻江卷巨澜。奔腾急，万马战犹酣。
四言诗·祭母文
作者：毛泽东
朝代：近现代

呜呼吾母，遽然而死。寿五十三，生有七子。七子余三，即东民覃。其他不育，二女二男。育吾兄弟，艰辛备历。摧折作磨，因此遘疾。中间万万，皆伤心史。不忍卒书，待徐温吐。今则欲言，只有两端：一则盛德，一则恨偏。吾母高风，首推博爱。远近亲疏，一皆覆载。恺恻慈祥，感动庶汇。爱力所及，原本真诚。不作诳言，不存欺心。整饬成性，一丝不诡。手泽所经，皆有条理。头脑精密，擘理分情。事无遗算，物无遁形。洁净之风，传遍戚里。不染一尘，身心表里。五德荦荦，乃其大端。合其人格，如在上焉。恨偏所在，三纲之末。有志未伸，有求不获。精神痛苦，以此为卓。天乎人欤，倾地一角。次则儿辈，育之成行。如果未熟，介在青黄。病时揽手，酸心结肠。但呼儿辈，各务为良。又次所怀，好亲至爱。或属素恩，或多劳瘁。大小亲疏，均待报赍。总兹所述，盛德所辉。必秉悃忱，则效不违。致于所恨，必补遗缺。念兹在兹，此心不越。养育深恩，春辉朝霭。报之何时，精禽大海。呜呼吾母，母终未死。躯壳虽隳，灵则万古。有生一日，皆报恩时。有生一日，皆伴亲时。今也言长，时则苦短。惟挈大端，置其粗浅。此时家奠，尽此一觞。后有言陈，与日俱长。
四言诗·祭黄帝陵
作者：毛泽东
朝代：近现代

赫赫始祖，吾华肇造；胄衍祀绵，岳峨河浩。聪明睿智，光披遐荒；建此伟业，雄立东方。世变沧桑，中更蹉跌；越数千年，强邻蔑德。琉台不守，三韩为墟；辽海燕冀，汉奸何多。以地事敌，敌欲岂足；人执笞绳，我为奴辱。懿维我祖，命世之英；涿鹿奋战，区宇以宁。岂其苗裔，不武如斯；泱泱大国，让其沦胥。东等不才，剑屦俱奋；万里崎岖，为国效命。频年苦斗，备历险夷；匈奴未灭，何以家为。各党各界，团结坚固；不论军民，不分贫富。民族阵线，救国良方；四万万众，坚决抵抗。民主共和，改革内政；亿兆一心，战则必胜。还我河山，卫我国权；此物此志，永矢勿谖。经武整军，昭告列祖；实鉴临之，皇天后土。
思亲
作者：江上青
朝代：近现代

缕缕江云。怎觅得扁舟容此身。奈高堂犹健，山河未靖，非因国难，应念家贫。曾历沧桑，今留傲骨，客里秋风鲈与莼。如何可，幸愁传墨语，情遣书邻。
箜篌引
作者：汪石青
朝代：近现代

公无出门，门外黄尘昏。公无渡河，河中白浪多。凄凄恻恻行不得，掉头而去奈公何！春醪浮浮，春风迟迟。去离乐土，公乎何之？犯黄尘兮涉白浪，逐波臣兮去不归！长鲸磨牙而往来，赤虬鼓浪兮而翻飞，公乎触之而肉糜！箜篌悲，公不知。
饥民叹·春旱不雨，饿莩载路，同学刘君季端见示此作，感而和之
作者：汪石青
朝代：近现代

神州不古兮战火纷披，皇穹冥冥兮燥湿不时。旱魃为灾兮桑麻枯而新苗死，酷吏索租兮时难年荒而不知。耕于东皋兮泉枯而土坼，土无所出兮抚耒耜以长悲。宵小蜂起兮入于乡而掠无恤，蝗蝻振振兮集于野而食无遗。尘飞野马兮痴龙睡，饿莩皇皇兮将何之？枵腹转雷兮空厨而绝粒，仰屋无策兮胡以为爨火之炊。思乞食于他乡兮羞沿门而托钵，顾饥渴之驱人兮乃行行而回迟。携子女以远出门兮停出门而欲绝，坐邮亭而叹息兮就长途之逶迤。风萧萧兮路漫漫，望三叉之歧路兮羌徘徊而无所依。酣笙歌于高楼兮酒肉薰天饱欲死，我独何辜兮去离乡井而穷困若兹。兔窟深而鹰巢危兮各有托，我独何尤兮块独穷愁而奔走流离！泪尽兮肠绝，心碎兮颜衰，衣百结兮风侵骨，首如蓬兮鬓如丝。子女饥索饼兮呱呱其不已，人生到此兮堪斫地问天以长噫！
塞鸿秋·自苦
作者：汪精卫
朝代：近现代

恰一似这鸳鸯分散那同时伴，恰一似这比目鱼捅残了一只眼，恰一似那大风卷走了同心扇，恰一似那冰雹打碎了并蒂莲。前本不着村，后本不着店，直揣就情字匆匆急路上赶。
国 香 题叔华夫人双佳楼水仙卷子
作者：沈祖棻
朝代：近现代

粉润脂温。甚生绢乍展，呼起湘魂。依稀画兰心事，铅泪留痕。日暮淩波何处？步千驿、罗袜生尘。回头楚天远，解佩江空，鼓瑟云昏。国香流落久，叹东风换世，残梦无春。晚潮凄咽，应悔翠带轻分。更怕瑶簪冻折，误几多、洛浦归人。青青数峰在，剩水流愁，尚护灵根。
清平乐六首
作者：沈祖棻
朝代：近现代

梳妆草草，初日帘栊晓。难得今朝天气好，浣取衣裳趁早。斜阳树影频移，横竿须拣高枝。属付檐前燕子，等閒莫堕香泥。山回路转，隔水烟村远。行过小桥人未见，林外晨喧一片。两三上市新蔬，担前问价踟蹰。几日囊中钱少，归来何止无鱼。描花绣凤，不比年时空。针线欲拈还未动，绽尽罗衣金缝。如今忍斗新妆，休怜响屟回廊。自制平头鞋子，何妨绿野寻芳。樵蹊渔舍，行到前村也。认取青帘楼外挂，休问新来酒价。昨朝乍典春衣，今朝日暖风微。拚得醉扶归去，深山卧听莺啼。鸾刀乍试，脍玉丝难细。一味从容怜小婢，却问高朋来未。座中草草杯盘，丁宁酒盏须宽。归晚不须红烛，山前月子弯弯。茶迟火缓，一卷偷閒看。侍女嬉游行渐远，知道今朝饭晚。词笺待写离情，宫商细酌新声。帘里苦吟才罢，空怜厨下焦铛。
清平乐六首·其一
作者：沈祖棻
朝代：近现代

梳妆草草，初日帘栊晓。难得今朝天气好，浣取衣裳趁早。斜阳树影频移，横竿须拣高枝。属付檐前燕子，等閒莫堕香泥。
清平乐六首·其三
作者：沈祖棻
朝代：近现代

描花绣凤，不比年时空。针线欲拈还未动，绽尽罗衣金缝。如今忍斗新妆，休怜响屟回廊。自制平头鞋子，何妨绿野寻芳。
清平乐六首·其二
作者：沈祖棻
朝代：近现代

山回路转，隔水烟村远。行过小桥人未见，林外晨喧一片。两三上市新蔬，担前问价踟蹰。几日囊中钱少，归来何止无鱼。
清平乐六首·其五
作者：沈祖棻
朝代：近现代

鸾刀乍试，脍玉丝难细。一味从容怜小婢，却问高朋来未。座中草草杯盘，丁宁酒盏须宽。归晚不须红烛，山前月子弯弯。
清平乐六首·其六
作者：沈祖棻
朝代：近现代

茶迟火缓，一卷偷閒看。侍女嬉游行渐远，知道今朝饭晚。词笺待写离情，宫商细酌新声。帘里苦吟才罢，空怜厨下焦铛。
清平乐六首·其四
作者：沈祖棻
朝代：近现代

樵蹊渔舍，行到前村也。认取青帘楼外挂，休问新来酒价。昨朝乍典春衣，今朝日暖风微。拚得醉扶归去，深山卧听莺啼。
东风慢·八骏新图
作者：沈轶刘
朝代：近现代

路竹歌黄，云沙蹑白，去程犹记三万。重来奠话瑶池月，惟剩道旁屠贩。龙可豢。问燕台梦里，千金骏骨，异时谁玩。仗列驺空，饮中仙幻。不管年头烂。依然笔扫骅骝起，羞对故槽刍饭。休恋栈。忍追寻，甲午光阴，又是岁朝多难。
惜余妍·吊胡翼华同社
作者：沈轶刘
朝代：近现代

春红昼寂。怅晏日山阳，凄断邻笛。梦落江东，故人几曾经历。万安桥畔前游，寻几度、清言妙析。难觅。更忍过黄炉，独对良觌。霜毫快挥霹雳。嗟倚马自工，北冀空枥。坠粉残脂，并入悼亡奁璧。呕心长恨无计。拚又把、胸肝碎剔。悽戚。正满天、雄虹雌霓。
慢卷？·甜瓜
作者：沈轶刘
朝代：近现代

风薰伏地，露零夏圃，柔蔓欣初解。翠茎挂、金铃万架，葫芦隐隐，照影初阳犹矮。共携香圆，烂青飞赭，微绕银丝带。恁竹管花红，孺餮婆饕，且破新戒。黄台旧债。东陵梦、一例成闲话。念淞浦年年，度过江南小暑，惯听村农呼卖。巷记钟家，种传湖上，多雨偏无赖。但分付冰盘，井水轻浮，同逭清快。
暮云碧·吊金庭山人
作者：沈轶刘
朝代：近现代

送春人去，呼酒朋来，轻红碎栉。早是雨过，南园凄慄。吹薤露冷，煨芋梦残，忍觅黄炉前匹。镫灺谁工买愁笔。绣出畹兰最苦，难掩骚心宕逸。怅故里移情，长淮引疾，清夜罢哀唧。休诘。荒江异时肠断，燕支记惹娥眉嫉。金庭花妥，胡麻饭餲，仙影灵湫龙悉。分毡剩感赆恤，絮■天涯泪溢。莽暮烟起。青剡自遥衰草密。
梅影·顾明养疴滇东，镌寄词印，赋答
作者：沈轶刘
朝代：近现代

浦云傞。带乌蒙曙色，烟树外，移情处，逗起春多。皱出桃花细浪，清明近、徐觉风和。念去后湖帆，妙传阿堵，愁中室女，亲伴维摩。走壁沧洲，凭拈取、天涯图本，羡行縢、鹤乡竹岫频过。真痴绝，借茶铛药臼，独遣蹉跎。消磨。经时病旅，剩笔砚丹青，难画修蛾。石勒燕然，铭劖剑阁。写尽西南神怪，却写哀荷。昔梦荒唐金马使，应诧当年老子竟婆娑。江东旧雨，几人还在，千尺淞波。离魂短、升庵未返，古滇谁志，曼生长客，绛绶遥驮。晦迹关河。赭衣幽恨，负胥靡、作意遍张罗。等绕关鸡竿，凌晨叫雾，把浅朱深白，一齐钤入黄紽。锦匣秘、秦文萦铁线，汉篆灿雕戈。大梁奇侠寻常事，直教捼损红螺。任酒边弹指，无心忏业，但楼头侧帽，饱食闻歌。断送流光君知否，碧川芳草归期误，槁发全斑可奈何。翘诵濂溪新谱，端须印满康窝。
汨罗怨·忆南平旧游
作者：沈轶刘
朝代：近现代

沸潮催暝，危榜迷阳，孤剑乱离来止。轮蹄日夜，炮火东西，高屋建瓴余此。过龙津、谁问雷华，微闻客星遥指。篷背题诗，记满沙溪山市。长念双庵两寺。花底行春，几时能至。大岩缒坎，玉秤悬滩，短棹修筇曾试。最南天、云树荒唐，输与啼鸪犹肆。休忘却、香阁重临，正须多事。
泸江月·题顾明分水云丝图
作者：沈轶刘
朝代：近现代

过黄平泸水，蟠胸千鹤，湔梦千篁。路南拜石千林走，凭谁捣、月窟千霜。桂海奇文，摩围新志，铸丹曾采芝房。风帆无恙，墨妙托长康。又溪痕、绿透诗囊。年年餐玉髓，化瑶峰万朵，独迸云光。丈室空花，仙坛宝鼎，洞中香饭误刘郎。游踪诡、频经岭曲，诧遇非常。夜郎。邛笮难忘。霞丝亿兆，泫朝露清苍。九天残局投壶戏，银虬烂、密抖雄芒。左浸蠡波，长庚杯酒，到来尽变荒唐。江山百怪，役鬼有神方。陋相如、越巂冉駹。浮生三两屐，但掀翻金马，踏遍瞿塘。霞客重寻，钓鳌终返，问伊何日戒归装。劳凝待、巴蒙坐话，剪烛西窗。
湘灵鼓瑟·戊戌初度感事
作者：沈轶刘
朝代：近现代

新旧史。向眼底心头歘逝。奇药剩谁输一转，竟斥淮南犬雉。问爇尽红桑，群飞海水，适来何事。舞戚形夭，骂人膏魅，尽翻作通天乾矢。待重铭、劫后莼鲈，已觉江山如此。六十载。长遗金丹，有无数唐鸡竞舐。去日罡风嗟棹绝，断却神鳌左趾。悔误入桃源，胡麻冷了，几番尘世。兰泽行吟，荷锄生计，但消受露狂烟肆。看他年，皂帽东归，百岁河清能俟。
潇湘雨·己亥春暮
作者：沈轶刘
朝代：近现代

阑干十二道，又牵起断愁千叠。化几处危弦，连朝泻做，怨花啼叶。偶入诸天窥玉帐，引罡风、浪搅还巢蝶。撄心读悔南华，绿章敢荐，通明云笈。情切。河山今昔梦，便偷眼、杨枝飞雪。渐玉树后庭，披香前殿，燕慵莺苶。荠麦青青遮密陇，剩短堤、芳草添骚屑。见江关怅绝兰成，暮年辞赋，哀丝摧裂。
琼台·金陵新感
作者：沈轶刘
朝代：近现代

古石城坳。览江天万里，紫阁云巢。鸡鸣远，崇台草木长交。明湖涸后，访莫愁、闲杀莲苞。秦淮渡口，丁帘旧梦谁敲。南湖胜局全抛。忍重来打桨，月上花梢。矶边雁影白，剩燕子能捎。狂吟未罢，漫笺镫、青盖盈郊。寻故事，空迷霸迹，齐梁粉本联钞。
登楼怨·癸卯夏感
作者：沈轶刘
朝代：近现代

夏虫争短烛，竞四天丸果，日扇新尖。隔叶螳来，片阴分与犹忺。饮冰有愿谁从谏，畏金丹、覆鼎偏甘。剩端严、雨里弥陀，怅绝同龛。恨添。今四部，负西飞青鸟，北铄红蚕。少女风微，扶摇九万空占。撄心马齿他年长，放贪虞、异势终兼。破群酣。霜后孤鸿，能战凉炎。
碧牡丹慢·玫瑰芍药
作者：沈轶刘
朝代：近现代

鍊绛安魂，团丹宅梦，柔飔荡起霞叶。泼火缃桃，骨小耻通牒。谁怜磬薄围春，脂秾浮晕，朱钿匀贴。一点灵犀，肯浪随游蝶。扬州望里烟笼，人又来、芜城蹀躞。待说与前朝旧史，宫草满阶骚屑。洛阳芳侣，独困朝酣，却放天香染瑶褶。伤心翠袖未温，忍空箱久叠。
秋水·读湖海楼词
作者：沈轶刘
朝代：近现代

消尽半生湖海疹。酒悲起，红箫喷。奈茶花未髓，古烟谁爨，只剩与、苦捣珊瑚盈寸。爇锦菊、空余短烬。豪泻哀丝，凭铸就、竹山孤愤。心事旧家阑楯。老怀长绝，故园樱笋。恁庾郎萧瑟，鬓边词赋，尽孤负、席畔南朝金粉。但醉倒青楼休问。放却颠狂，还看取、梦里须眉齐奋。
青衫湿遍·哭顾明，并题其画莲法遗稿
作者：沈轶刘
朝代：近现代

东飞海水，无端远送，左浦轻车。去日南风正恶，布帆西、涛色添裾。勖加餐、怕啖武昌鱼。旋湘兰沅沚都寻遍，费云丝、万里偷摅。浪蹙惊夗恨急，江长赤鲤来徐。谁道碧鸡金马，升庵不返，竟老爰居。冻雪未烹普洱，痛山深、坐没寒樗。待商量、玉版画夫渠。剩遗编、一卷丹青谱。忍摩桫、月过桐虚。唤起胡王地下，清宵诉与欷歔。
观涛
作者：熊亨瀚
朝代：近现代

大江东去，浩荡谁能拒！吾道终当行九域，慷慨以身相许。大孤山下停桡，小孤山上观涛。热血也如潮涌，时时滚滚滔滔。
人间词话七则
作者：王国维
朝代：近现代

有有我之境，有无我之境。“泪眼问花花不语，乱红飞过秋千去。”“可堪孤馆闭春寒，杜鹃声里斜阳暮。”有我之境也。“采菊东篱下，悠然见南山。”“寒波澹澹起，白鸟悠悠下。”无我之境也。有我之境，以我观物，故物我皆著我之色彩。无我之境，以物观物，故不知何者为我，何者为物。古人为词，写有我之境者为多，然未始不能写无我之境，此在豪杰之士能自树立耳。
境非独谓景物也。喜怒哀乐，亦人心中之一境界。故能写真景物，真感情者，谓之有境界。否则谓之无境界。
境界有大小，不以是而分优劣。“细雨鱼儿出，微风燕子斜”何遽不若“落日照大旗，马鸣风萧萧”。“宝帘闲挂小银钩”何遽不若“雾失楼台，月迷津渡”也。
词至李后主而眼界始大，感慨遂深，遂变伶工之词而为士大夫之词。周介存置诸温韦之下，可为颠倒黑白矣。“自是人生长恨水长东”、“流水落花春去也，天上人间”，《金荃》《浣花》，能有此气象耶？
古今之成大事业、大学问者，罔不经过三种之境界：“昨夜西风凋碧树。独上高楼，望尽天涯路。”此第一境界也。“衣带渐宽终不悔，为伊消得人憔悴。”此第二境界也。“众里寻他千百度，蓦然回首，那人却在，灯火阑珊处。”此第三境界也。此等语皆非大词人不能道。然遽以此意解释诸词，恐为晏欧诸公所不许也。
大家之作，其言情也必沁人心脾，其写景也必豁人耳目。其辞脱口而出，无矫揉妆束之态。以其所见者真，所知者深也。诗词皆然。持此以衡古今之作者，可无大误也。
诗人对宇宙人生，须入乎其内，又须出乎其外。入乎其内，故能写之。出乎其外，故能观之。入乎其内，故有生气。出乎其外，故有高致。美成能入而不出。白石以降，于此二事皆未梦见。
战沁城·其一
作者：王子钝
朝代：近现代

战沁城，城为堡，抛头颅，涂肝脑。镇日血雨起腥风，新鬼旧鬼哭苍昊。骨堆积兮魂走，血液流兮肉朽。士卒丧元，将军饮酒。将军金屋已藏娇，又在伊吾选佳偶。佳偶启将军：“生为主妇，死封夫人，否则休肤受”。将军笑，惟命从。一时飞觞列宴尽情乐，谁问沙场野哭声。
清明曲
作者：罗元贞
朝代：近现代

寒食清明到了。犹苦春寒。小窗易醒，长夜难明，阴沉暗淡无欢。喜百花仙子，敢下尘凡。冒霜雪，万花怒放，貌改河山。天安门下难安。风狂似虎，雨暴如狼，张牙舞爪摧残。痛落红满地，碑下斑斑！纵龙头，八方吐水，难洗悲酸！
苔枝缀玉·谢词家张碧丛先生绘赠梅花
作者：罗元贞
朝代：近现代

老干生苔，疏枝缀玉，冷香丰韵清新。今朝晴早，明窗映雪，惊起一双人。有明妃、胡天夜月，环佩真归，疑是前身。似曾相识，何曾见惯，盈盈翠袖、幽兰修竹合为邻。问仙乡何处，谪来几世，也甘相对忘贫。遥忆展春园里，风光长好，多谢一枝春。信生花春风词笔，霜鬓云鬟，不负良辰。桥边听笛，湖边弄鹤，待寻访，红姑白石几时亲。
青衫湿遍·死别
作者：罗元贞
朝代：近现代

西风引恨，中秋空度，又到重阳。怕听满城风雨，况纷纷。万木飞黄。在人前，未便说心伤。想龙山，吟到茱萸句，竟如闻，邻笛苍凉。俯仰此身无头著，浑疑地老天荒。东向遥天极目，鲸涛鲛浪，万里重洋。缥缈玲珑倩影，五云浓，楼阁深藏。欲扶摇，无计自彷徨。细思量，疑梦还疑醉，怅人天，昆恨茫茫。泪渍十年旧事，由它搅断回肠。
海国春·岁月如驶，冬尽春还，蒹葭飞动，新绿齐茁。异乡远客，春色愁人，乃自度此曲，聊舒心曲，辞之工拙不计也
作者：胡先骕
朝代：近现代

海国春还，帘外青山如笑。东风吹细雨，听鹊声凄紧，莺声赓调。细草如茵，明花似锦，早蜂蝶、纷纷恣闹。绿展希奎，碧添槠槭，春光一刹煊耀。堪念异国蹉跎，故乡万里，归梦何时能到。张俭无家，梁鸿入海，骨肉东西燕劳。破浪乘风浮槎梦，几时醒了。翩然去也，故园松菊堪傲。
减字木兰
作者：胡斗南
朝代：近现代

宿香犹在。衣上酒痕红不奈。旧径烟昏。人共斜阳冷到门。灯窗茗话。略觉尘愁抛得下。屋后行云。雨意今宵有几分。
圈虎谣
作者：苏大山
朝代：近现代

在山而王，入阱而亡。成败休论，得失胡伤。惟尔弗生亦弗死，终日咆哮不停趾。以爪触铁痛彻心，摇尾乞怜殊可耻。纵汝不可，乃畏汝狂。胡为一旦离此土，便复磨牙吮血为人殃。
笯鸳吟
作者：苏大山
朝代：近现代

鸳鸯在梁，栖不独宿，飞则对翔。几生修得神仙羡，奈何养汝供人玩。以文采故，乃终身误。彼鸟七十，莫逢其怒。但愿瓮头早熟姑待酒，使汝双飞双宿长相守。
以诗并画留别汤国顿二首
作者：苏曼殊
朝代：近现代

其一
蹈海鲁连不帝秦，茫茫烟水着浮身；
国民孤愤英雄泪，洒上鲛绡赠故人。
其二
海天龙战血玄黄，披发长歌揽大荒；
易水萧萧人去也，一天明月白如霜。
玉蝴蝶慢·送春
作者：萧劳
朝代：近现代

忆自玉梅初破，海棠又谢，几许韶光。如梦匆匆，惟觉春短愁长。望频揩、昏昏醉眼，感易断、寸寸柔肠。傍回廊、雨过云倦，花落泥香。诗狂。行来重认，墙腰图画，水面文章。一咏凄然，泪零无计避瑶觞。遍山园、枝垂杏小，待池阁、风动荷凉。饯东皇，销魂此际，疑别河梁。
秋夜吟
作者：萧梦霞
朝代：近现代

灯荧荧，风泠泠。寒蛩喧破壁，落叶下空庭。惆怅生涯头易白，崎岖世路眼难青。
风雨亭
作者：萧梦霞
朝代：近现代

盟在口，剑在手，欲上青天摘星斗。国事岂尽责丈夫，女儿尤耻落人后。不抱高渐离之筑，不举张子房之椎。身入虎穴独往而独来，三百年间吾惟见此果敢磊落之奇才。头可杀，身可裂，不可觍颜偷生以事贼。吁嗟乎，秋女侠！
谒黄帝陵
作者：谢觉哉
朝代：近现代

远望郁苍连，抱岭环川。成林古柏势参天。百里荒原青一点，愈见森然，碑石付落烟。唐宋无传。茫茫几千年。汉武驱胡勋尚在，安用求仙？庙貌仰崔巍，子孙宜其。四万五千万有其。扫墓何为？玄黄涿鹿尚余威，不是为穷才念祖，祖武依稀。
遗佩环
作者：谢觐虞
朝代：近现代

客庭月落，问枕边惊失，粉衣如玉。未冷秋河，不信星辰，比似泪珠难掬。倦情欲逗遗簪诉，■单舸轻离原错。负亭亭、江上开时，睡老鸳鸯人独。十幅留仙裙皱，■西风■警，凌波心目。青鬓菱花，一梦轻尘，暗里华年如毂。拗丝藕尽心莲苦，剩劫后枯香都薄。付韦郎、今日回肠，未抵翠蛾双蹙。
遗佩环·三月七日坐沪西兆丰园，缃梅未尽，玉树已花，宛然春好矣。
作者：谢觐虞
朝代：近现代

试春游早，喜街尘暂隔，屐随青到。小柳回塘，几日鸣禽，凄变故家吟抱。梅边小立犹吾土，说能寄孤根便好。只去来乱蝶娇莺，不管韶华易老。浅薄彩幡风信，又饕霜瞒过，萋萋芳草。粉腻珠堆，一树依然，可忆玉阶围绕。何曾梦著乌衣事，便梦也渐非年少。送斜阳、摇曳林梢，明日晴阴休道。
哀音
作者：谢龙升
朝代：近现代

昨日兮今日，天上兮人间。昨日兮今日，一去兮不复还。哀晨星兮寥落，泪眼兮汍澜。思平生兮容颜，天路远兮难攀。渺渺兮尘寰，徒仰止兮高山。独有人兮纡轸，悲戚里兮先孱。松柏兮秋风，中表兮茕单。感手足兮雕残，望重泉兮泪未乾。
寄怀阿嫂
作者：费墨娟
朝代：近现代

银河耿耿兮玉漏沉，月色横斜兮夜已深。倚阑干兮不寐，听四壁兮虫吟。中夜思君兮停素琴，永怀惆怅兮步花阴。关山远隔兮谁为知音，聊赋短章兮以写余心。盼归来兮谈笑酒盈斟。
感怀
作者：费墨娟
朝代：近现代

谁家玉笛兮声呜咽？绕庭明月兮光皎洁。残灯将尽兮半明灭，四壁虫吟兮续复绝。抚景伤怀兮泪成血，旧恨新愁兮总郁结。地下无音兮恨长别，幽冥两隔兮负同穴。欲问兰因兮向谁说？回想冰轮兮有圆缺，万水朝宗兮有直折。千山群立兮有凹凸，四时变易兮有寒热。世界竞争兮有优劣，人事无常兮有愁悦。浮生泡幻兮忽而耄耋，华年易了兮恍如电掣。举此类推兮不胜指摘，皆为气运循环之所致兮，又何必抱长忧而切切？达观宇宙兮物理洞澈，智人远虑兮反不若蚩蚩者之安愚而守拙。自怜浮生几何兮，惟有学圣贤行素之诀。
读报二首·奇男子
作者：连横
朝代：近现代

奇男子，何海鸣，阚如虎，疾如鹰。只身突入石头城，手挈欃枪呼雷霆。独立独立士以兴，力战不屈死犹生。紫金山，雨花台，北军渡江如潮来，旌旗无光万马哀。万马哀，犹倔起，何海鸣，奇男子！城头啼乌饥欲死，群向城隅啄蝼蚁。殷红者血、白者髓，狼籍髑髅不忍视！杀人者谁？张蛮子！
解佩·用锡卿韵
作者：邓均吾
朝代：近现代

薛涛井上，武乡祠畔，叹蓬飞又落径行处。故国重游，空极目暮云烟树。更那堪声声杜宇。神州如梦，清愁无数，渺沧江有谁呼渡。步履行吟，似飘泊西南杜甫。背斜阳漫寻归路。
江城子二首 其一 和韦庄
作者：顾随
朝代：近现代

拈得金针还自伤。昼初长。绣鸳鸯。微风不动，日暖蕙兰香。记得酒边才识面，歌曲误，嫌周郎。
江城子二首 其二 和韦庄
作者：顾随
朝代：近现代

碧橱冰簟夏天长。白莲房。紫微郎。夜深同坐。银汉正茫茫。说著去年离别事，清泪滴，一行行。
江城子二首·和韦庄
作者：顾随
朝代：近现代

拈得金针还自伤。昼初长。绣鸳鸯。微风不动，日暖蕙兰香。记得酒边才识面，歌曲误，嫌周郎。碧橱冰簟夏天长。白莲房。紫微郎。夜深同坐。银汉正茫茫。说著去年离别事，清泪滴，一行行。
灼灼花 其四 国庆十周年放歌
作者：顾随
朝代：近现代

来日应长想，旧事哪能忘？剩水残山，局天蹐地，不成模样。是苏联革命振先声，是一声炮响。事业，人民创，领导，英明党。古老、青卷，旧邦、新命。百花齐放。看十年建设彩斑斓，共放声歌唱。
灼灼花·国庆十周年放歌
作者：顾随
朝代：近现代

伟大英明党，龙在青天上：变化飞腾，风云雷雨，森罗万象。算十年超过数千年，是核心力量。后浪催前浪。后浪高千丈。东海汪洋，夜潮未落，早潮随涨。看弄潮人在最高潮，共放声歌唱。来日应长想，旧事哪能忘？剩水残山，局天蹐地，不成模样。是苏联革命振先声，是一声炮响。事业，人民创，领导，英明党。古老、青卷，旧邦、新命。百花齐放。看十年建设彩斑斓，共放声歌唱。前进谁能挡？先进工人党。尘世天堂，光明远景，直前迈往。算年年气象一番新，算一年一样。红日无屏障，领袖光辉象。凤舞龙飞，绛云紫雾，天安门上。一声声「万岁」海潮音，再放声歌唱。
行香子三首 其一 三十初度自寿
作者：顾随
朝代：近现代

陆起龙蛇。归去无家。又东风、悄换年华。已甘沦落。莫漫嗟呀。拚一枝烟，一壶酒，一杯茶。我似乘槎，西渡流沙。走红尘、晚日朝霞。卅年岁月，廿载天涯。共愁中乐，苦中笑，梦中花。
行香子三首 其三 三十初度自寿
作者：顾随
朝代：近现代

春日迟迟。怅怅何之。鬓星星、八字微髭。近来生活，力尽声嘶。问几人怜，几人恨，几人知。少岁吟诗，中岁填词。把牢骚、徒做谈资。镇常自语，待得何时。可唤愁来，鞭愁死，葬愁尸。
行香子三首 其二 三十初度自寿
作者：顾随
朝代：近现代

不作超人。莫怕沈沦。一杯杯、酸酒沾唇。读书自苦，卖赋犹贫。又者般疯，者般傻，者般浑。莫漫殷勤，徒事纷纭。浪年华、断送閒身。倚阑强笑。回首酸辛。算十年风，十年雨，十年尘。
行香子三首·三十初度自寿
作者：顾随
朝代：近现代

陆起龙蛇。归去无家。又东风、悄换年华。已甘沦落。莫漫嗟呀。拚一枝烟，一壶酒，一杯茶。我似乘槎，西渡流沙。走红尘、晚日朝霞。卅年岁月，廿载天涯。共愁中乐，苦中笑，梦中花。不作超人。莫怕沈沦。一杯杯、酸酒沾唇。读书自苦，卖赋犹贫。又者般疯，者般傻，者般浑。莫漫殷勤，徒事纷纭。浪年华、断送閒身。倚阑强笑。回首酸辛。算十年风，十年雨，十年尘。春日迟迟。怅怅何之。鬓星星、八字微髭。近来生活，力尽声嘶。问几人怜，几人恨，几人知。少岁吟诗，中岁填词。把牢骚、徒做谈资。镇常自语，待得何时。可唤愁来，鞭愁死，葬愁尸。
祭书神文
作者：鲁迅
朝代：近现代

今之夕兮除夕，香焰絪缊兮烛焰赤。钱神醉兮钱奴忙，君独何为兮守残籍？华筵开兮腊酒香，更点点兮夜长。人喧呼兮入醉乡，谁荐君兮一觞。绝交阿堵兮尚剩残书，把酒大呼兮君临我居。湘旗兮芸舆，挈脉望兮驾蠹鱼。寒泉兮菊菹，狂诵《离骚》兮为君娱。君之来兮毋徐徐，君友漆妃兮管城侯。向笔海而啸傲兮，倚文冢以淹留。不妨导脉望而登仙兮，引蠹鱼之来游。俗丁伧父兮为君仇，勿使履阈兮增君羞。若弗听兮止以吴钩，示之《丘《》索》兮棘其喉。令管城脱颖以出兮，使彼惙惙以心忧。宁招书癖兮来诗囚，君为我守兮乐未休。他年芹茂而樨香兮，购异籍以相酬。
祭书神文
作者：鲁迅
朝代：近现代

上章困敦之岁，贾子祭诗之夕，会稽戛剑生等谨以寒泉冷华，祀书神长恩，而缀之以俚词曰：今之夕兮除夕，香焰絪缊兮烛焰赤。钱神醉兮钱奴忙，君独何为兮守残籍？华筵开兮腊酒香，更点点兮夜长。人喧呼兮入醉乡，谁荐君兮一觞。绝交阿堵兮尚剩残书，把酒大呼兮君临我居。湘旗兮芸舆，挈脉望兮驾蠹鱼。寒泉兮菊菹，狂诵《离骚》兮为君娱。君之来兮毋徐徐，君友漆妃兮管城侯。向笔海而啸傲兮，倚文冢以淹留。不妨导脉望而登仙兮，引蠹鱼之来游。俗丁伧父兮为君仇，勿使履阈兮增君羞。若弗听兮止以吴钩，示之《丘》《索》兮棘其喉。令管城脱颖以出兮，使彼惙惙以心忧。宁招书癖兮来诗囚，君为我守兮乐未休。他年芹茂而樨香兮，异籍以相酬。
题三义塔
作者：鲁迅
朝代：近现代

三义塔者，中国上海闸北三义里遗鸠埋骨之塔也，在日本，农人共建。奔霆飞熛歼人子，败井颓垣剩饿鸠。偶值大心离火宅，终遗高塔念瀛洲。精禽梦觉仍衔石，斗士诚坚共抗流。度尽劫波兄弟在，相逢一笑泯恩仇。西村博士于上海战后得丧家之鸠，持归养之，初亦相安，而终化去。建塔以藏，且征题咏，率成一律，聊答遐情云尔。
法曲现仙音·春晴连日，与鹤亭剑丞遐厂子有赵园讨春，并索诸公同作
作者：黄公渚
朝代：近现代

谋野吟情，讨春佳约，锦黦韶光无价。花拂簪斜，柳欹冠侧，缘溪眼明茅舍。共徙倚、酴醾路，微吟意閒冶。向花下。正江南、困人天气，芳信骤、轻阴为谁酝藉。撩乱玉奴心，背东风、多事偷嫁。倦舞残红，余无情、桃李开谢。又莺飞草长，翠染越娃裙衩。
沁园春二首·坼墙
作者：龙榆生
朝代：近现代

墙你来前，铲汝根基，于意云何。看枝头红杏，难藏春色，楼心翠袖，暗掷秋波。此意悠悠，相看脉脉，谁使双星阻绛河。人天恨，正同心待结，愁损羞蛾。共欣布暖阳和。更谁愿、长将尾巴拖。但向荣瑶草，每忧霜瘴，鸣春好鸟，犹畏虞罗。狗急能跳，雨来终坏，抟土娲皇补得么。相思苦，待垝垣拆尽，乐舞婆娑。墙告主人，我本无心，谁实为之。但高高筑起，特防他盗，重重禁闭，转碍连枝。各喜相轻，谁能互信，宗派由来总是私。茫然感，问几番成毁，几度然疑。好教前事休提。要泯尽、猜嫌悟昨非。叹因缘凑合，俨如坚垒，虚空打碎，重作黏泥。脱略形骸，等同呼吸，好浴春阳万景熙。墙告罪，为多情眷属，毁灭奚辞。
沁园春二首·坼墙·其一
作者：龙榆生
朝代：近现代

墙你来前，铲汝根基，于意云何。看枝头红杏，难藏春色，楼心翠袖，暗掷秋波。此意悠悠，相看脉脉，谁使双星阻绛河。人天恨，正同心待结，愁损羞蛾。共欣布暖阳和。更谁愿、长将尾巴拖。但向荣瑶草，每忧霜瘴，鸣春好鸟，犹畏虞罗。狗急能跳，雨来终坏，抟土娲皇补得么。相思苦，待垝垣拆尽，乐舞婆娑。
沁园春二首·坼墙·其二
作者：龙榆生
朝代：近现代

墙告主人，我本无心，谁实为之。但高高筑起，特防他盗，重重禁闭，转碍连枝。各喜相轻，谁能互信，宗派由来总是私。茫然感，问几番成毁，几度然疑。好教前事休提。要泯尽、猜嫌悟昨非。叹因缘凑合，俨如坚垒，虚空打碎，重作黏泥。脱略形骸，等同呼吸，好浴春阳万景熙。墙告罪，为多情眷属，毁灭奚辞。
冷岩行赋冷岩相公所居
作者：周昂
朝代：金

或为盂，或为钟，人心自异山本同。天清云远望不极，小孤宛在江流中。涧之毛，可筐筥，山之木，可斤斧。惟有白云高崔巍，风吹不消自太古。岘山何奇，羊子所攀。东山何秀，谢公往还。今尔胡为藉甚乎人间，于嗟乎冷山。
自赞二首
作者：耶律楚材
朝代：金

别来十年五岁，依旧一模一样。髭髯垂到腰间，眉毛俨然眼上。龟毛锥子画虚空，写破湛然闲伎俩。有发禅僧，无名居士。人道甚似，我道便是。尘尘劫劫露全身，纸上毫端何处避。
声声慢凉陉寄内
作者：蔡松年
朝代：金

青芜平野，小雨千峰，还成暮陉寒色。裁翦芸窗，忆得伴人良夕。遥怜几重眉黛，恨相逢、少於行役。梨花泪，正宫衣春瘦，晓红无力。应怪浮云夫婿，不解趁新醅，醉眠凉月。怨入关河，西去又传音息。谁知倦游心事，向年来、苦思泉石。人未老，约闾峰、多占秀碧。
念奴娇乙卯岁江上，为高德辉寿
作者：蔡松年
朝代：金

洞宫碧海，化神山玉立，东方仙窟。海色山光千万顷，都作？？玉骨。黄卷精神，黑头心力，虎帐多闲日。一杯为寿，酒肠先醉江橘。南下禹穴涛江，要收奇秀，老去供诗笔。忧喜相寻皆物外，今古闲身难得。邱壑风流，稻梁卑辱，莫爱高官职。他年风雨，对床却话今夕。
念奴娇九日作
作者：蔡松年
朝代：金

倦游老眼，放闲身、管领黄花三日。客子秋多茅舍外，满眼秋岚欲滴。泽国清霜，澄江爽气，染出千林赤。感时怀古，酒前一笑都释。千古栗里高情，雄豪割据，戏马空陈迹。醉里谁能知许事，俯仰人间今昔。三弄胡床，九层飞观，唤取穿云笛。凉蟾有意，为人点破空碧。
念奴娇仆来京洛三年未尝饱见春物。今岁江
作者：蔡松年
朝代：金

岫诸亲友折花酌酒於明秀峰下，仍借东坡先生赤壁词韵，出妙语以惜别。辄亦继作，致言叹不足之意倦游老眼，负梅花京洛，三年春物。明秀高峰人去后，冷落清辉绝壁。花底年光，山前爽气，别语挥冰雪。摩挲庭桧，耐寒好在霜杰。人世长短亭中，此身流转，几花残花发。只有平生生处乐，一念犹难磨灭。放眼南枝，忘怀樽酒，及此青青发。从今归梦，暗香千里横月。
念奴娇次许丹房韵，时将赴镇阳，闻北潭杂
作者：蔡松年
朝代：金

飞雪没马，转沙场叠鼓，三年寒食。闻道西州春漫漫，晓玉天香欹侧。华屋金盘，哀弦清瑟，一曲春风坼。酒乡堪老，紫云莫笑狂客。我本方外闲身，西山爽气，未信兵尘逼。拄杖敲门寻水竹，不问禅坊幽宅。醉墨乌丝，新声翠袖，不可无吾一。殷勤红扑，好留姚魏颜色。
念奴娇田唐卿，九江人，人品高胜，落笔不
作者：蔡松年
朝代：金

间，襟韵飘爽，无复市朝气味。然甚穷，难忍时无料事之者。比罢熙和酒官，复为药局，与余有林下相从之约，作念奴娇以寄之九江秀色，看飘萧神气，长身玉立。放浪江南山水窟，笔下云岚堆积。药笼功名，酒垆身世，不得文章力。人间俗气，对君一笑都释。畴昔得意忘形，野梅溪月，有酒还相觅。痛饮酣歌悲壮处，老骥谁能伏枥。争席樵渔，对床风雨，伴我为闲客。朱弦疏越，兴来一扫筝笛。
念奴娇辛亥新正五日，天气晴暖，偶出，道
作者：蔡松年
朝代：金

，以滴蜡黄梅侑樽。醉归感叹节物，顾念身世，殆无以为怀，作此自解小红破雪，又一灯香动，春城节物。春事新年独梦绕，江浦南枝横月。万户糟邱，西山爽气，差慰人岑寂。六年今古，只应花鸟相识。老去嚼蜡心情，偶然流坎，岂悲欢人力。莫望家山桑海变，唯有孤云落日。玉色橙香，宫黄花露，一醉无南北。终焉此世，正尔犹是良策。
念奴娇还都后诸公见追和赤壁词，用韵者凡
作者：蔡松年
朝代：金

离骚痛饮，笑人生佳处，能消何物。夷甫当年成底事，空想岩岩玉璧。五亩苍烟，一邱寒碧，岁晚忧风雪。西州扶病，至今悲感前杰。我梦卜筑萧闲，觉来岩桂，十里幽香发。嵬隗胸中冰与炭，一酌春风都灭。胜日神交，悠然得意，遗恨无毫发。古今同致，永和徒记年月。
望月婆罗门送陈咏之自辽阳还汴水
作者：蔡松年
朝代：金

妙龄秀发，韵清冰玉洗罗纨。文章桂窟高寒。晤语平生风味，如对好江山。向雪云辽海，笑里春还。宦情久阑。道勇退、岂吾难。老境哦君好句，张我萧闲。一峰明秀，为传语、浮月碧琅？。归意满、水际林间。
梅花引以上二首见阳春白雪三案词学丛书本
作者：蔡松年
朝代：金

清阴陌。狂踪迹。朱门团扇香迎客。牡丹风。数苞红。水香扑蕊，新妆为谁容。蜡灯春酒风光夕。锦浪龙须花六尺。月波寒。玉琅？。无情又是，华星送宝鞍。有蔡松年念奴娇棋声特地一首。据珊瑚网法书题跋卷十，引郭天锡手录诗文杂记作周文谟词，因不补录。
水调歌头曹侯浩然，人品高秀，玉立而冠，
作者：蔡松年
朝代：金

在寒士右。惜乎流离顿挫无以见于事业，身闲胜日，独对名酒，悠然得意，引满径醉。醉中出豪爽语，往往冰雪逼人，翰墨淋漓，殆与海岳并驱争先。虽其平生风味，可以想见，然流离顿挫之助，乃不为不多。东坡先生云，士践忧患，焉知非福，浩然有焉。老子于此，所谓兴复不浅者，闻其风而悦之。念方问舍於萧闲，阴求老伴，若加以数年，得相从乎林影水光之间，信足了此一生，犹恐君之嫌俗客也，作水调歌曲以访之云间贵公子，玉骨秀横秋。十年流落冰雪，香紫貂裘。灯火春城咫尺，晓梦梅花消息，茧纸写银钩。老矣黄尘眼，如对白苹洲。世间物，唯有酒，可忘忧。萧闲一段归计，佳处著君侯。翠竹江村月上，但要纶巾鹤氅，来往亦风流。醉墨蔷薇露，洒遍酒家楼。
水龙吟乙丑八月，得告上都，行李滞留，寄
作者：蔡松年
朝代：金

鸣涧壑。时去中秋不数日，方遑遑於道路，宦游飘泊，节物如驰，此生*偶复呵铮*而所谓乐以酬身者乃如此，谋生之拙，可不哀邪。幸终焉之有图，坐归欤之不早，慨焉兴感，无以为怀，因作长短句诗，极道萧闲退居之乐，歌以自宽，亦以自警，盖越调水龙吟也。与我同志幸各赋一首*晚雨新晴，江月炯然，秋涛水村秋入江场，梦惊万壑松风冷。中秋
水龙吟仆三年为郎外台，故人扬子能作广文
作者：蔡松年
朝代：金

词章敏妙，临觞得纸，下笔不能自休。去岁收灯后，过扬於郑氏山亭，酣觞赋诗，最为快适。自此仆遂东来，比得其诗，颇道当时风味，戏作越调乱山空翠寻人，短松路转风亭小。论文把酒，灯残月淡，春风最早。星斗撑肠，雾云翻纸，词源倾倒。自骑鲸人去，流年四百，知此乐、人间少。别梦春江涨雪，记雨花、一声云杪。新诗寄我，垂天才气，凌波词调。传酒传歌，后来双秀，也应俱好。待明年，却向黄公垆下，觅萧闲老。
水龙吟余始年二十馀，岁在丁未，与故人东
作者：蔡松年
朝代：金

余言，怀卫间风气清淑，物产奇丽，相约他年为终焉之计。尔后事与愿违，遑遑未暇。故其晚年诗曰，梦想淇园上，春林布谷声。又曰，故交半在青云上，乞取淇园作醉乡，盖志此也。东山高情远韵，参之魏晋诸贤而无愧，天下共知之。不幸年逾五十，遂下世，今墓木将拱矣，雅志莫遂，令人短气。余既沈迷簿领，颜鬓苍然，倦游之心弥切。悠悠风尘，少遇会心者，道此真乐。然中年以来，宦游南北，闻客谈个中风物益详熟。顷因公事，亦一过之，盖其地居太行之麓，土温且沃，而无南州卑溽之患。际山多瘦梅修竹，石根沙缝，出泉无数，清莹秀澈若冰玉。稻塍莲荡，香气蒙蒙，连互数十里。又有幽兰瑞香，其他珍木奇卉。举目皆崇山峻岭，烟霏空翠，吞吐飞射，阴晴朝暮，变态百出，真所谓行山阴道中。癸酉岁，遂买田於苏门之下，孙公和邵尧夫之遗迹在焉。将营草堂，以寄馀龄。巾车短艇，偶有清兴，往来不过三数百里，而前之佳境，悉为己有，岂不适哉。但空疏之迹，晚被宠荣，叨陪国论，上恩未报，未敢遽言乞骸。若＊勉驽力，加以数年，庶几早遂麋鹿之性。双清道人田唐卿，清真简秀，有林壑癖，与余作苍烟寂寞之友。而友人杨德茂，博学冲素，游心绘事，暇日商略新意，广远公莲社图，作卧披短轴。感念退休之意，作越调水龙吟以太行之麓清辉，地和气秀名天下。共山沐涧，济源盘谷，端如倒蔗。风物宜人，绿橙霜晓，紫兰清夏。望青帘尽是，长腰玉粒，君莫问、香醪价。我已山前问舍。种溪梅、千株缟夜。风琴月笛，松窗竹径，须君命驾。住世还丹，坐禅方丈，草堂莲社。拣云泉，巧与余心会处，托龙眠画。
水龙吟梁虎茵家以绛绡作荔枝，戏作以上明
作者：蔡松年
朝代：金

一山星月，长生殿里，端正人微笑。风枝玉骨，冰丸红雾，长安初到。小部清新，上尊甘冷，风流天宝。自蓬山仙去，人间月晓，遗芳满、汉宫草。闻道云窗玉指，化奇苞、天容纤妙。香通鼻观，春浮手藉，教人梦好。青琐窥韩，紫囊赌谢，属狂年少。但闲窗酒病，东风晓枕，个中时要
永遇乐建安施明望，与余同僚，三年心期，
作者：蔡松年
朝代：金

所畏仰，不复更言。独记异时，共论流俗鄙吝之态，令人短气。且谋早退，为闲居之乐。斯言未寒，又复再见秋物，念之惘然。辄用其语，为永遇乐长短句寄之，并以自警正始风流，气吞馀子，此道如线。朝市心情，云翻雨覆，千丈堆冰炭。高人一笑，春风卷地，只有大江如练。忆当时，西山爽气，共君对持手版。山公鉴裁，水曹诗兴，功业行飞霄汉。华屋含秋，寒沙去梦，千里横青眼。古今都道，休官归去，但要此言能践。把人间、风烟好处，便分中
汉宫春次高子文韵
作者：蔡松年
朝代：金

雪与幽人，正一年佳处，清晓开门。萧然半华鬓发，相与销魂。披衣倚柱，向轻寒、？渌微温。端好在，垂鞭信马，小桥南畔烟村。呵手冻吟未了，烂银钩呼我，玉粒晨＊。六花做成蟹眼，凤味香翻。小梅疏竹，际壁间、横出江天。那更有，青松怪石，一声鹤唳前轩。
江城子公有诗八尺五湖明秀峰，又云，十丈
作者：蔡松年
朝代：金

半年无梦到春温。可怜人。几黄昏。想见玉徽，风度更清新。翠射娉婷云八尺，谁为写，五湖春。好风归路软红尘。暖冰魂。缕金裙。唤取一天，星月入金尊。留取木樨花上露，挥醉墨，洒行云。正用此意。魏道明作注，义有不通，故表出之。以上中州乐府十首
江神子慢赋瑞香
作者：蔡松年
朝代：金

紫云点枫叶。岩树小、婆娑岁寒节。占高洁。纤苞暖、酿出梅魂兰魄。照浓碧。茗碗添春花气重，芸窗晚、蒙蒙浮霁月。小眠鼻观先通，庐山梦旧清绝。萧闲平生淡泊。独芳温一念、犹未衰歇。总陈迹。而今老、但觅茶酒禅榻。寄闲寂。风外天花无梦也，鸳鸯债、从渠千万劫。夜寒回施，幽香与春愁客。
满江红舅氏丹房先生，方外伟人，轻财如粪
作者：蔡松年
朝代：金

能用之。时时出烟霞九天上语，醉墨淋漓，摆落人间俗学，自谓得三代鼎钟妙意。今年以书抵仆，言行年七十，精力愈强，贫愈甚，知大丹之旨*？鳎？馐乖绯擅餍愎榧疲*以供其薪水之费也。作满江红长短句，以发*ю镆恍υ*玉斧云孙，自然有、仙风道骨。眉宇带、九秋清气，半山晴月。入手黄金还散尽，短蓑醉舞青冥窄。向大梁、城里觅丹砂，聊为客。惊人字，蛟蛇活。借造物，驱春色。问别来挥洒，几多珠璧。合眼梦魂寻故里，摩挲明秀峰头碧。看归来、都卷五湖光，杯中吸。
满江红辛亥三月，春事婉娩，土风熙然，东
作者：蔡松年
朝代：金

对花无好情，然得流坎有命，无不可者。古人谓人生安乐，孰知其他，屡诵此语，良用慨叹。插花把酒，偶记去年今日事，赋十数长短句遣意，非知心人，亦殆难明此意。以仙吕调满江红歌之，是月十五日，玩世酒狂翠扫山光，春江梦、蒲萄绿遍。人换世、岁华良是，此身流转。云破春阴花玉立，又逢故国春风面。记去年、晓月挂星河，香凌乱。年年约，常相见。但无事，身强健。赖孙垆独有，酒乡温粲。老骥天山非我事，一蓑烟雨违人愿。识醉歌、非壮一生心，狂嵇阮。
点绛唇同浩然赏崔白梅竹图
作者：蔡松年
朝代：金

半幅生绡，便教风韵平生足。枕溪湖玉。数点梅横竹。花露天香，香透金荷？。明高烛。醉魂清淑。吸尽江山绿。
石州慢高丽使还日作
作者：蔡松年
朝代：金

云海蓬莱，风雾鬓鬟，不假梳掠。仙衣卷尽云霓，方见宫腰纤弱。心期得处，世间言语非真，海犀一点通寥廓。无物比情浓，觅无情相博。离索。晓来一枕馀香，酒病赖花医却。滟滟金尊，收拾新愁重酌。片帆云影，载将无际关山，梦魂应被杨花觉。梅子雨丝丝，满江干楼阁。
西江月己酉四月暇日，冒暑游太平寺，古松
作者：蔡松年
朝代：金

归对月小酌，赋西江月记之古殿苍松偃蹇，孤云丈室清深。茶声破睡午风阴。不用凉泉石枕。枯木人忘独坐，白莲意可相寻。归时团月印天心。更作逃禅小饮。
雨中花仆将以穷腊去汴，平生亲友，零落殆
作者：蔡松年
朝代：金

梅风味颇已动，感念节物，无以为怀，於是招二三会心者，载酒小集於禅坊。而乐府有清音人雅善歌雨中花，坐客请赋此曲，以侑一觞。情之所钟，故不能已，以卒章记重游退闲之乐，庶以自宽云忆昔东山，王谢感概，离情多在中年。正赖哀弦清唱，陶写馀欢。两晋名流谁有，半生老眼常寒。梦回故国，酒前风味，一笑都还。湖光玉骨，水秀山明，唤人妙思无边。吾老矣、不堪冰雪，换此萧闲。传语明年晓月，梅梢莫转银盘。后期好在，黄柑紫蟹，劝我休官。
雨中花仆自幼刻意林壑，不耐俗事，懒慢之
作者：蔡松年
朝代：金

能自克。志复疏怯，嗜酒好睡。遇乘高履危，动辄有畏。道逢达官稠人，则便欲退缩。其与人交，无贤不肖，往往率情任实，不留机心。自惟至熟，使之久与世接，所谓不有外难，当有内病，故谋为早退闲居之乐。长大以来，遭时多故，一行作吏，从事於簿书鞍马间，违己交病，不堪其忧。求田问舍，遑遑於四方，殊未见会心处。闻山阳间，魏晋诸贤故居，风气清和，水竹葱。方今天壤间，盖第一胜绝之境，有意卜筑於斯，雅咏玄虚，不谈世事，起其流风遗躅。故自丙辰丁巳以来，三求官河内，经营三径，遂将终焉。事与愿违，俯仰一纪，劳生愈甚，吊影自怜。然而触於事物，感今怀昔，考其见於赋咏者，实未始一日而忘。李君不愚，作掾天台，出佐是郡，因其行也，赋乐府长短句，以叙鄙怀。行春胜日，物彩照人，为予择稚秀者，以雨中花歌之，使清泉白石，闻我心曲，庶几他日，不嗜酒偏怜风竹，晋客神清，多寄虚玄。有山阳遗迹，水石高寒。曾为幽栖起本，几求方外微官。谩蹉跎十载，还羡君侯，左驾朱？。山村霰雪，竹外花明，瘦梅半树斓斑。溪路转、青帘佳处，便是萧闲。寄谢王君精爽，摩挲森碧琅？。个中著我，储风养月，先报平安。
雨中花送赵子坚再赴辽阳幕
作者：蔡松年
朝代：金

化鹤城高，山蟠辽海，参天古木苍烟。有贤王豪爽，不减梁园。高会端思白雪，清澜远泛红莲。况男儿方壮，好为知音，重鼓冰弦。香凝翠幕，月压溪楼，暮寒有酒如川。人半醉、竹西歌吹，催度新篇。顾我心情老矣，爱君风谊依然。倦游归去，羽衣相过，会约明年
三五七格
作者：赵秉文
朝代：金

秋风清，秋月明。白露夜深重，白云秋晓轻。梦回酒渴呼童起，枕上辘轳三五声。
小石调·青杏儿
作者：赵秉文
朝代：金

风雨替花愁，风雨过花也应休。
劝君莫惜花前醉，今朝花谢，明朝花谢，白了人头。
幺·乘兴两三瓯，拣溪山好处追游。但教有酒身无事，有花也好，无花也
作者：赵秉文
朝代：金

好，选甚春秋。
么·乘興兩三甌，揀溪山好處追遊。但教有酒身無事，有花也好，無花也
作者：趙秉文
朝代：金

好，選甚春秋。
小石調·青杏兒
作者：趙秉文
朝代：金

風雨替花愁，風雨過花也應休。勸君莫惜花前醉，今朝花謝，明朝花謝，白了人頭。
绍兴以后祀五方帝六十首
作者：佚名
朝代：隋

［太簇为徽一奏］神在途矣，
习习以风。百发后先，
敢一不恭。奔走羌疫，
祓除切凶。顾瞻下方，
逍遥从容。
石鼓歌
作者：张丽英
朝代：隋

石鼓石鼓。悲哉下土。自我来观。民生实苦。哀哉世事。悠悠我意。我意不可辱兮王威不可夺余志。有鸾有凤。自歌自舞。凌云历汉。远绝尘罗。世人之子。其如我何。暂来期会。运往即乖。父兮母兮无伤我怀。
五郊乐歌五首 其二 赤帝高明乐
作者：无名氏
朝代：隋

婺女司旦。仲吕宣。朱精御节。离景延。根荄俊茂。温风发。柘火风水。应炎月。执衡长物。德孔昭。赤旗电曳。会今朝。
五郊乐歌五首 其二 赤帝高明乐
作者：无名氏
朝代：隋

婺女司旦。仲吕宣。朱精御节。离景延。根荄俊茂。温风发。柘火风水。应炎月。执衡长物。德孔昭。赤旗电曳。会今朝。风凉露降。驰景飏寒精。山川摇落。平秩在西成。盖藏成积。烝民被嘉祉。从享来仪。鸿休溢千祀。虹藏雉化。告寒。冰壮地坼。年殚。日次月纪。方极。九州万邦。献力。叶光是纪。岁穷。微阳潜兆。方融。天子赫赫。明圣。享神降福。惟敬。
五郊乐歌五首 其五 黑帝高明乐
作者：无名氏
朝代：隋

虹藏雉化。告寒。冰壮地坼。年殚。日次月纪。方极。九州万邦。献力。叶光是纪。岁穷。微阳潜兆。方融。天子赫赫。明圣。享神降福。惟敬。
五郊乐歌五首 其四 白帝高明乐
作者：无名氏
朝代：隋

风凉露降。驰景飏寒精。山川摇落。平秩在西成。盖藏成积。烝民被嘉祉。从享来仪。鸿休溢千祀。
五郊乐歌五首·青帝高明乐
作者：无名氏
朝代：隋

岁云献，谷风归。斗东指，雁北飞。电鞭激，雷车遽。虹旌靡，青龙驭。和气洽，具物滋。翻降止，应帝期。居中匝五运，乘衡毕四时。含养滋群物，协德固皇基。啴缓契王风，持载符君德。良辰动灵驾，承祀昌邦国。
五音曲 其一 角引
作者：无名氏
朝代：隋

萌生触发。岁在春。咸池始奏。德尚仁。惉懘以息。和且均。
五音曲 其二 徵引
作者：无名氏
朝代：隋

执衡司事。宅离方。滔滔夏日。火德昌。八音备举。乐无疆。
五音曲 其四 商引
作者：无名氏
朝代：隋

司秋纪兑。奏西音。激扬钟石。和瑟琴。风流福被。乐愔愔。
五音曲·角引
作者：无名氏
朝代：隋

萌生触发。岁在春。咸池始奏。德尚仁。惉懘以息。和且均。执衡司事。宅离方。滔滔夏日。火德昌。八音备举。乐无疆。八音资始。君五声。兴此和乐。感百精。优游律吕。被咸英。司秋纪兑。奏西音。激扬钟石。和瑟琴。风流福被。乐愔愔。玄英纪运。冬冰折。物为音本。和且悦。穷高测深。长无绝。
前陈散骑侍郎刘府君墓铭并序
作者：无名氏
朝代：隋

羡乎元族，厥裔彭徐。膺灵启业，秉玺神书。传符永代，独擅邦除。先根氓主，末叶斯□。可伤黔□，□愧皇墟。古今乃异，盈长空无。瑞□上纪，凡挟嚣愚。昔食九土，昔食九士。令□□□，所莅唯守。所宰唯令，五等相仍，无期九命。钦咨散骑，水洁璆辉。州里崇仁，朝敦君子。德俦菹溺，行侪□李。文秀长卿，武该樊杞。献秩孔臧，林茅悊士。天禄阡沦，归□窀里。岁月久长，靡言回纪。
大禘圜丘及北郊歌辞十三首 其七 高明乐
作者：无名氏
朝代：隋

上下眷，旁午从。爵以质，献以恭。咸斯畅，乐唯雍。孝敬阐，临万邦。皇心缅且感，吉蠲奉至诚。赫哉光盛德，乾坤照百灵。报福归昌运，承佑播休明。风云驰九域，龙蛟跃四溟。浮幕呈光气，俪象烛华精。护武方知耻，韶夏仅同声。献享毕，悬佾周。神之驾，将上游。超斗极，绝河流。怀万国，宁九州。欣帝道，心顾留。匝上下，荷皇休。
大隋仪同三司建州刺史故徐君墓志铭
作者：无名氏
朝代：隋

崇基负海，建国□□。遗□后嗣，留爱于民。兴王启霸，世属功臣。攀龙矫足，高蹈燕秦。美矣高□，华哉盛族。馀庆必隆，挺兹岳牧。无遗两□，有荣五服。负石沉江，嗽流岩谷。公之诞嗣，荫□馀荣。承家主奠，实彼高明。敦崇礼让，修拭身名。诗骚散志，风月吟情。冽□□朝，位隆二国。吏仰其威，民思其德。卷舒图史，遨游儒墨。道□南容，□逾□北。方城刺举，求瘼帷褰。衢奔竹马，水涸贪泉。慈仁孝悌，公亦有焉。九皋□响，声闻于天。梁木横□，太山其颓。哲人萎矣，呜呼哀哉。悲风满□，愁云□开。泪将花堕，鸟共声哀。素车同萃，白马俱来。挂剑空存，悬□徒在。□返北城，□旋南海。芳林欲正，□风无改。孝子欲养，慈亲不在。
寿阳乐·其六
作者：无名氏
朝代：隋

夜相思。望不来。人乐我独愁。
废帝时童谣三首·其三
作者：无名氏
朝代：隋

阿？姑。祸也。道人姑夫。死也。
敕勒歌
作者：无名氏
朝代：隋

敕勒川。阴山下。天似穹庐。笼盖四野。天苍苍。野茫茫。风吹草低见牛羊。
文中子梦颜子援琴歌
作者：无名氏
朝代：隋

礼乐既正。诗书既成。赞明易道。聿修玄经。归休乎。何必永厥龄。
时人为何子朗语
作者：无名氏
朝代：隋

东海三何。子朗最多。人中爽爽何子朗。
时人为崔楷语
作者：无名氏
朝代：隋

莫？獬。付崔楷。
曲严祖珽为斛律光造谣二首·其二
作者：无名氏
朝代：隋

高山不推自崩。槲木不扶自竖。盲老公背上下大斧。饶舌老母不得语。
武阳山遗咏
作者：无名氏
朝代：隋

登武阳。观乐薮。峨岭千蕤洋湖口。命飞螭。驾白驹。临天水。心踟蹰。千载后。不知如。
洛中童谣二首
作者：无名氏
朝代：隋

三月末。四月初。杨灰簸土觅真珠。头去项，脚根齐。驱上树，不须梯。
清河民为宋世良谣
作者：无名氏
朝代：隋

宁度东吴会稽。不历成公曲堤。曲堤虽险贼何益。但有宋公自屏迹。
炀帝时并州童谣
作者：无名氏
朝代：隋

一张纸。两张纸。客量小儿作天子。
炀帝梦二竖子歌
作者：无名氏
朝代：隋

住亦死。去亦死。未若乘船渡江水。
玄卿镜铭
作者：无名氏
朝代：隋

日初升，月初盈。纤翳不生，肖兹万形。是曰撄宁，瑩虚太清。
相州百姓为樊叔略语
作者：无名氏
朝代：隋

智无穷清乡公。上下正。樊安定。
第一欲界飞空之音
作者：无名氏
朝代：隋

人道渺渺仙道莽莽。鬼道乐兮当人生门。天道贵生鬼道贵终。仙道常自吉。鬼道常自凶。
第三无色界魔王歌
作者：无名氏
朝代：隋

三界之上眇眇大罗。上无色根云层峨峨。唯有元始浩劫之象。部制我界统乘玄都。有过我界身入玉虚。我位上王匡御众魔。空中万变秽气纷葩。保真者少迷惑者多。仙道难固鬼道易邪。人道者心谅不由他。仙道贵实人道贵华。尔不乐仙道。三界那得过。其欲转五道。我当复奈何。
选人为辛亶歌
作者：无名氏
朝代：隋

辛亶去。吏部明。开贤路。遇太平。今年定知不可得。后岁仍期更入京。
邺下为释灵裕语
作者：无名氏
朝代：隋

衍法师伏道不伏俗。裕法师道俗俱伏。
隋故太原王夫人墓志铭
作者：无名氏
朝代：隋

屹然孤坟，南阜之墩。殒我慈母，苍天不仁。涧水夜流，松烟昼昏。□□涟洏，暮暮晨晨。
食举乐十曲
作者：无名氏
朝代：隋

三端正启。万方观礼。具物充庭。二仪合体。百华照晓。千门洞晨。或华或裔。奉贽惟新。悠悠亘六合。圆首莫不臣。仰施如雨。晞和犹春。风化表笙镛。歌讴被琴瑟。谁言文轨异。今朝混为一。彤庭烂景。丹陛流光。怀黄绾白。鹓鹭成行。文赞百揆。武镇四方。折冲鼓雷电。替辇协阴阳。大矣哉。道迈上皇。陋五帝。狭三皇。穷礼物。该乐章。序冠带。垂衣裳。天壤和。家国穆。悠悠万类。咸孕育。契冥化。侔大造。灵效珍。神归宝。兴云气。飞龙苍。麟一角。凤五光。朱雀降。黄玉表。九尾驯。三足扰。化之定。至矣哉。瑞感德。四方来。囹圄空。水火菽粟。求贤振滞。弃珠玉。衣不靡。宫以卑。当阳端嘿。垂拱无为。云云万有。其乐不訾。嗟此举时。逢至道。肖形咸自持。赋命无伤夭。行气进皇舆。游龙服帝皂。圣主宁区宇。乾坤永相保。牧野征。鸣条战。大齐家万国。拱揖应终禅。奥主廓清都。大君临赤县。高居深视。当扆正殿。旦暮之期。今一见。
食举乐十曲·其三
作者：无名氏
朝代：隋

天壤和。家国穆。悠悠万类。咸孕育。契冥化。侔大造。灵效珍。神归宝。兴云气。飞龙苍。麟一角。凤五光。朱雀降。黄玉表。九尾驯。三足扰。化之定。至矣哉。瑞感德。四方来。
食举乐十曲·其二
作者：无名氏
朝代：隋

彤庭烂景。丹陛流光。怀黄绾白。鹓鹭成行。文赞百揆。武镇四方。折冲鼓雷电。替辇协阴阳。大矣哉。道迈上皇。陋五帝。狭三皇。穷礼物。该乐章。序冠带。垂衣裳。
食举乐十曲·其四
作者：无名氏
朝代：隋

囹圄空。水火菽粟。求贤振滞。弃珠玉。衣不靡。宫以卑。当阳端嘿。垂拱无为。云云万有。其乐不訾。
齐明堂乐歌十五首 其六 昭夏乐
作者：无名氏
朝代：隋

地纽谧，乾枢回。华盖动，紫微开。旌蔽日，车若云。驾六龙，乘烟煴。烨帝景，耀天邑。圣祖降，五云集。懋粢盛，絜牲牷。百礼肃，群司虔。皇德远，大孝昌。贯九幽，洞三光。神之安，解玉銮。景福至，万宇欢。参映夕，驷昭晨。灵乘震，司青春。雁将向，桐始蕤。和风舞，暄光迟。萌动达，万品亲。润无际，泽无垠。履艮宅中宇，司绳总四方。裁化遍寒燠，布政司炎凉。至分乘经晷，闭启集恒度。帝晖缉万有，皇灵澄国步。
齐明堂乐歌十五首 其十 赤帝歌
作者：无名氏
朝代：隋

龙精初见。大火中。朱光北至。圭景同。帝在在离。寔司衡。雨水方降。木槿荣。庶物盛长。咸殷阜。恩泽四溟。被九有。百川若镜。天地爽且明。云冲气举。盛德在素精。庶类收成。岁功行欲宁。浃地奉渥。罄宇承帝灵。神荐洽。福胙昌。圣皇膺嘉佑。帝业凝休祥。居极乘景运。宅德瑞中王。澄明临四奥。精华延八乡。洞海同声惠。澈宇丽乾光。灵庆缠世祉。鸿烈永无疆。蕴礼容。馀乐度。灵方留。景欲暮。开九重。肃五达。凤参差。龙已沫。云既动。河既梁。万里照。四空香。神之车。归清都。璇庭寂。玉殿虚。鸿化疑。孝风炽。顾灵心。结皇思。鸿庆遐鬯。嘉荐令芳。翊帝明德。永祚深光。
五音曲·宫引
作者：沈约
朝代：隋

八音资始。君五声。兴此和乐。感百精。优游律吕。被咸英。
五音曲·羽引
作者：沈约
朝代：隋

玄英纪运。冬冰折。物为音本。和且悦。穷高测深。长无绝。
元会大飨歌十一首 其三 食举歌
作者：牛弘等奉诏作
朝代：隋

燔黍设教。礼之始。五味相资。火为纪。平心和德。在甘旨。牢羞既陈。钟石俟。以斯而御。扬盛轨。
元会大飨歌十一首 其三 食举歌
作者：牛弘等奉诏作
朝代：隋

燔黍设教。礼之始。五味相资。火为纪。平心和德。在甘旨。牢羞既陈。钟石俟。以斯而御。扬盛轨。养身心敬。礼食昭。时和岁阜。庶物饶。盐梅既济。鼎铉调。特以肤腊。加臐膮。威仪济济。懋皇朝。饔人进羞。乐侑作。川潜之脍。云飞臛。甘酸有宜。芬勺药。金敦玉豆。盛交错。御鼓既声。安以乐。玉食惟后。膳必珍。芳菰既絜。重秬新。是能安体。又调神。荆包必至。海贡陈。用之有节。德无垠。嘉羞入馈。犹化谧。沃土名滋。帝台实。阳华之菜。雕陵栗。鼎俎芬芳。豆笾溢。通幽致远。车书一。道高物备。食多方。山肤既善。水豢良。桓蒲在位。簨业张。加笾折俎。烂成行。恩风下济。道化光。礼以安国。仁为政。具物必陈。饔牢盛。罝罘斤斧。顺时令。怀生熙熙。皆得性。于兹宴喜。流嘉庆。皇道四达。礼乐成。临朝日举。表时平。甘芳既饫。醑以清。扬休玉卮。正性情。隆我帝载。永明明。俗已乂。时又良。朝玉帛。会衣裳。基同北辰久。寿共南山长。黎元鼓。腹乐未央。
元会大飨歌十一首 其十一 上寿歌
作者：牛弘等奉诏作
朝代：隋

俗已乂。时又良。朝玉帛。会衣裳。基同北辰久。寿共南山长。黎元鼓。腹乐未央。
元会大飨歌十一首·其七
作者：牛弘等奉诏作
朝代：隋

嘉羞入馈。犹化谧。沃土名滋。帝台实。阳华之菜。雕陵栗。鼎俎芬芳。豆笾溢。通幽致远。车书一。
元会大飨歌十一首·其九
作者：牛弘等奉诏作
朝代：隋

礼以安国。仁为政。具物必陈。饔牢盛。罝罘斤斧。顺时令。怀生熙熙。皆得性。于兹宴喜。流嘉庆。
元会大飨歌十一首·其五
作者：牛弘等奉诏作
朝代：隋

饔人进羞。乐侑作。川潜之脍。云飞臛。甘酸有宜。芬勺药。金敦玉豆。盛交错。御鼓既声。安以乐。
元会大飨歌十一首·其八
作者：牛弘等奉诏作
朝代：隋

道高物备。食多方。山肤既善。水豢良。桓蒲在位。簨业张。加笾折俎。烂成行。恩风下济。道化光。
元会大飨歌十一首·其六
作者：牛弘等奉诏作
朝代：隋

玉食惟后。膳必珍。芳菰既絜。重秬新。是能安体。又调神。荆包必至。海贡陈。用之有节。德无垠。
元会大飨歌十一首·其十
作者：牛弘等奉诏作
朝代：隋

皇道四达。礼乐成。临朝日举。表时平。甘芳既饫。醑以清。扬休玉卮。正性情。隆我帝载。永明明。
元会大飨歌十一首·其四
作者：牛弘等奉诏作
朝代：隋

养身心敬。礼食昭。时和岁阜。庶物饶。盐梅既济。鼎铉调。特以肤腊。加臐膮。威仪济济。懋皇朝。
在陈释奠金石会应令诗
作者：王胄
朝代：隋

元气氤氲，玄风缅邈。垂衣钻燧，修文反朴。异代殊时，袭礼沿乐。损益虽著，罔弗于学。体斯将圣，实表宗师。三千仰德，五百应期。除丘黜素，定礼删诗。作训垂范，斯文在兹。有梁不造，群胡蹈轶。圣教沦胥，微言殄瘁。大陈光启，搜扬遗逸。儒雅成林，诗书闲出。我星纂历，负扆握图。文同四表，教渐八区。韬戈偃革，抑末崇儒。矩步接武，缝掖相趋。元良继体，作睿惟则。明乃离照，泽符震德。审谕宁陈，圭璋靡忒。聿修三善，以贞万国。展兹鸾驾，敬业兽门。尚仁降礼，齿胄纡尊。式陈俎豆，夤荐蘋蘩。иね成列，丝竹相喧。奠飨斯洽，克谐嘉宴。酒溢金罍，肴分玉馔。肃肃冠冕，诜诜巾卷。咸资楙德，是称俊选。时惟岁聿，律变灰迁。鸿门寒重，璧水冰坚。风移瑞气，日藻非烟。空知庆跃，何答陶甄。
东征歌
作者：王通
朝代：隋

我思国家兮远游京畿。忽逢帝王兮降礼布衣。遂怀古人之心兮将兴太平之基。时异事变兮志乖愿违。吁嗟道之不行兮垂翅东归。皇之不断兮劳身西飞。
歌
作者：仲长敖
朝代：魏晋

形生有极。嗜欲无限。达鼻耳。闭口眼。纳众恶。距群善。方寸地。九折坂。为人作崄易。俄顷成此骞。多谢悠悠子。悟之亦不晚。
董逃歌
作者：佚名
朝代：魏晋

承乐世，董逃；
游四郭，董逃。
蒙天恩，董逃；
带金紫，董逃。
行谢恩，董逃；
整车骑，董逃。
垂欲发，董逃；
与中辞，董逃。
出西门，董逃；
瞻宫殿，董逃。
望京城，董逃；
日夜绝，董逃。
心摧伤，董逃。
赠崔伏二郎诗
作者：傅咸
朝代：魏晋

英妙之选。二生之授。颙颙两城。欢德之茂。君子所居。九夷非陋。无狭百里。而不垂覆。人之好我。赠我清诗。无法我周行。心与道期。诚发自中。义形于辞。古人辞谠。岂不尔思。
乐府
作者：傅玄
朝代：魏晋

胡饭兼御。相国食前。方丈殊珍。粉加甲煎。名香熏陆。艾纳回光。穆穆三春节。天气暖且和。男当进曰女适人。投心委命□受身。昔有林号曰阴康。始教民舞。涕气以扬之。凤有翼龙有鳞。君不独兴。必须良臣。东方将欲和。太白星飞芒。曜灵照照舒光。
云中白子高行
作者：傅玄
朝代：魏晋

陵阳子。来明意。欲作天与仙人游。超登元气攀日月。遂造天门将上谒。阊阖辟。见紫微绛阙。紫宫崔嵬。高殿嵯峨。双阙万丈玉树罗。童女制电策。童男挽雷车。云汉随天流。浩浩如江河。因王长公谒上皇。钧天乐作不可详。龙仙神仙。教我灵秘。八风子仪。与游我祥。我心何戚戚。思故乡。俯看故乡。二仪设张。乐哉二仪。日月运移。地东南倾。天西北驰。鹤五气所补。鳌四足所支。齐驾飞龙骖赤螭。逍遥五岳间。东西驰。长与天地并。复何为。复何为。
惊雷歌
作者：傅玄
朝代：魏晋

惊雷奋兮震万里。威陵宇宙兮动四海。六合不维兮谁能理。
拟楚篇
作者：傅玄
朝代：魏晋

登昆仑漱玉池。光灭星离。
晋宗庙歌十一首 其一 夕牲歌
作者：傅玄
朝代：魏晋

我夕我牲。猗欤敬止。嘉豢孔时。供兹享祀。神鉴厥诚。博硕斯歆。祖考降响。以虞孝孙之心。
晋宗庙歌十一首 其十 飨神歌
作者：傅玄
朝代：魏晋

曰晋是常。享祀时序。宗庙致敬。礼乐具举。惟其来祭。普天率土。牺樽既奠。清酤既载。亦有和羹。荐羞斯备。蒸蒸永慕。感时兴思。登歌奏舞。神乐其和。祖考来格。佑我邦家。敷天之下。罔不休嘉。肃肃在位。济济臣工。四海来格。礼仪有容。钟鼓振。管弦理。舞开元。歌永始。神胥乐兮。肃肃在位。臣工济济。小大咸敬。上下有礼。理管弦。振鼓钟。舞象德。歌咏功。神胥乐兮。肃肃在位。有来雍雍。穆穆天子。相维辟公。礼有仪。乐有则。舞象功。歌咏德。神胥乐兮。
晋宗庙歌十一首·夕牲歌
作者：傅玄
朝代：魏晋

我夕我牲。猗欤敬止。嘉豢孔时。供兹享祀。神鉴厥诚。博硕斯歆。祖考降响。以虞孝孙之心。曰晋是常。享祀时序。宗庙致敬。礼乐具举。惟其来祭。普天率土。牺樽既奠。清酤既载。亦有和羹。荐羞斯备。蒸蒸永慕。感时兴思。登歌奏舞。神乐其和。祖考来格。佑我邦家。敷天之下。罔不休嘉。肃肃在位。济济臣工。四海来格。礼仪有容。钟鼓振。管弦理。舞开元。歌永始。神胥乐兮。肃肃在位。臣工济济。小大咸敬。上下有礼。理管弦。振鼓钟。舞象德。歌咏功。神胥乐兮。肃肃在位。有来雍雍。穆穆天子。相维辟公。礼有仪。乐有则。舞象功。歌咏德。神胥乐兮。
晋宣武舞歌四首 其三 军镇篇
作者：傅玄
朝代：魏晋

弩为远兵军之镇。其发有机。体难动。往必速。重而不迟。锐精分镈。射远中微。弩俞之乐一何奇。变多姿。退若激。进若飞。五声协。八音谐。宣武象。赞天威。
晋宣武舞歌四首 其四 穷武篇
作者：傅玄
朝代：魏晋

穷武者丧。何但败北。柔弱亡战。国家亦废。秦始徐偃。既已作戒。前世先王鉴其机。修文整武艺。文武足相济。然后得光大。乱曰：高则亢。满则盈。亢必危。盈必倾。去危倾。守以平。冲则久。浊能清。混文武。顺天经。
晋宣武舞歌四首·惟圣皇篇
作者：傅玄
朝代：魏晋

惟圣皇。德巍巍。光四海。礼乐犹形影。文武为表里。乃作巴俞肆舞士。剑弩齐列。戈矛为之始。进退疾鹰鹞。龙战而豹起。如乱不可乱。动作顺其理。离合有统纪。弩为远兵军之镇。其发有机。体难动。往必速。重而不迟。锐精分镈。射远中微。弩俞之乐一何奇。变多姿。退若激。进若飞。五声协。八音谐。宣武象。赞天威。穷武者丧。何但败北。柔弱亡战。国家亦废。秦始徐偃。既已作戒。前世先王鉴其机。修文整武艺。文武足相济。然后得光大。乱曰：高则亢。满则盈。亢必危。盈必倾。去危倾。守以平。冲则久。浊能清。混文武。顺天经。
晋鼓吹曲二十二首 其七 平玉衡
作者：傅玄
朝代：魏晋

平玉衡。糺奸回。万国殊风。四海乖。礼贤养士。羁御英雄。思心齐。纂戎洪业。崇皇阶。品物咸亨。圣敬日跻。聪鉴习下情。明明综天机。
晋鼓吹曲二十二首 其三 征辽东
作者：傅玄
朝代：魏晋

征辽东。敌失据。威灵迈日域。公孙既授首。群逆破胆。咸震怖。朔北响应。海表景附。武功赫赫。德云布。
晋鼓吹曲二十二首 其九 因时运
作者：傅玄
朝代：魏晋

因时运。圣策施。长蛇交解。群桀离。势穷奔吴。虎骑厉。惟武进。审大计。时迈其德。清一世。
晋鼓吹曲二十二首 其二 宣受命
作者：傅玄
朝代：魏晋

宣受命。应天机。风云时动。神龙飞。御诸葛。镇雍梁。边境安。夷夏康。务节事。勤定倾。揽英雄。保持盈。渊穆穆。赫明明。冲而泰。天之经。养威重。运神兵。亮乃震毙。天下宁。
晋鼓吹曲二十二首 其五 时运多难
作者：傅玄
朝代：魏晋

时运多难。道教痡。天地变化。有盈虚。蠢尔吴蛮。虎视江湖。我皇赫斯。致天诛。有征无战。弭其图。天威横被。廓东隅。
晋鼓吹曲二十二首 其六 景龙飞
作者：傅玄
朝代：魏晋

景龙飞。御天威。聪鉴玄察。动与神明协机。从之者显。逆之者灭夷。文教敷。武功巍。普被四海。万邦望风。莫不来绥。圣德潜断。先天弗违。弗违祥。享世永长。猛以致宽。道化光。赫明明。祚隆无疆。帝绩惟期。有命既集。崇此洪基。
晋鼓吹曲二十二首 其十一 天序
作者：傅玄
朝代：魏晋

天序历。应受禅。承灵祜。御群龙。勒螭虎。弘济大化。英隽作辅。明明统万机。赫赫镇四方。咎繇稷契之畴。协兰芳。礼王臣。覆兆民。化之如天与地。谁敢爱其身。
晋鼓吹曲二十二首 其十三 金灵运
作者：傅玄
朝代：魏晋

金灵运。天符发。圣徵见。参日月。惟我皇。体神圣。受魏禅。应天命。皇之兴。灵有徵。登大麓。御万乘。皇之辅。若阚虎。爪牙奋。莫之御。皇之佐。赞清化。百事理。万邦贺。神祇应。嘉瑞章。恭享礼。荐先皇。乐时奏。磬管锵。鼓渊渊。钟锽锽。奠樽俎。实玉觞。神歆飨。咸悦康。宴孙子。佑无疆。大孝烝烝。德教被万方。
晋鼓吹曲二十二首 其十八 顺天道
作者：傅玄
朝代：魏晋

顺天道。握神契。三时示。讲武事。冬大阅。鸣镯振鼓铎。旌旗象虹霓。文制其中。武不穷武。动军誓众。礼成而义举。三驱以崇仁。进止不失其序。兵卒练。将如阚虎。惟阚虎。气陵青云。解围三面。杀不殄群。偃旌麾。班产军。献享蒸。修典文。嘉大晋。德配天。禄报功。爵俟贤。飨燕乐。受兹百禄。嘉万年。
晋鼓吹曲二十二首 其十六 夏苗田
作者：傅玄
朝代：魏晋

夏苗田。运将徂。军国异容。文武殊。乃命群吏。撰车徒。辨其号名。赞契书。王军启八门。行同上帝居。时路建大麾。云旗翳紫虚。百官象其事。疾则疾。徐则徐。回衡旋轸。罢陈弊车。献禽享祠。蒸蒸配有虞。惟大晋。德参两仪。化云敷。
晋鼓吹曲二十二首 其十四 于穆我皇
作者：傅玄
朝代：魏晋

于穆我皇。盛德圣且明。受禅君世。光济群生。普天率土。莫不来庭。颙颙六合内。望风仰泰清。万国雍雍。兴颂声。大化洽。地平而天成。七政齐。玉衡惟平。峨峨佐命。济济群英。夙夜乾乾。万机是经。虽治兴。匪荒宁。谦道光。冲不盈。天地合德。日月同荣。赫赫煌煌。曜幽冥。三光克从。于显天。垂景星。龙凤臻。甘露宵零。肃神祇。祗上灵。万物欣戴。自天效其成。
晋鼓吹曲二十二首 其四 宣辅政
作者：傅玄
朝代：魏晋

宣皇辅政。圣烈深。扰乱反正。从天心。网罗文武才。慎厥所生。所生贤。遗教施。安上治民。化风移。肇创帝基。洪业垂。于铄明明。时赫戏。功济万世。定二仪。定二仪。云行雨施。海外风驰。
晋鼓吹曲二十二首·灵之祥
作者：傅玄
朝代：魏晋

灵之祥，石瑞章。旌金德，出西方。天降命，授宣皇。应期运，里经骧。继大舜，佐陶唐。赞武文，建帝纲。孟氏叛，据南疆。追有扈，乱五常。吴寇劲，蜀虏强。交誓盟，连遐荒。宣赫怒，奋鹰扬。震乾威，曜电光。陵九天，陷石城。枭逆命，拯有生。万国安，四海宁。宣受命。应天机。风云时动。神龙飞。御诸葛。镇雍梁。边境安。夷夏康。务节事。勤定倾。揽英雄。保持盈。渊穆穆。赫明明。冲而泰。天之经。养威重。运神兵。亮乃震毙。天下宁。征辽东。敌失据。威灵迈日域。公孙既授首。群逆破胆。咸震怖。朔北响应。海表景附。武功赫赫。德云布。宣皇辅政。圣烈深。扰乱反正。从天心。网罗文武才。慎厥所生。所生贤。遗教施。安上治民。化风移。肇创帝基。洪业垂。于铄明明。时赫戏。功济万世。定二仪。定二仪。云行雨施。海外风驰。时运多难。道教痡。天地变化。有盈虚。蠢尔吴蛮。虎视江湖。我皇赫斯。致天诛。有征无战。弭其图。天威横被。廓东隅。景龙飞。御天威。聪鉴玄察。动与神明协机。从之者显。逆之者灭夷。文教敷。武功巍。普被四海。万邦望风。莫不来绥。圣德潜断。先天弗违。弗违祥。享世永长。猛以致宽。道化光。赫明明。祚隆无疆。帝绩惟期。有命既集。崇此洪基。平玉衡。糺奸回。万国殊风。四海乖。礼贤养士。羁御英雄。思心齐。纂戎洪业。崇皇阶。品物咸亨。圣敬日跻。聪鉴习下情。明明综天机。文皇统百揆。继天理万方。武将镇四隅。英佐盈朝堂。谋言协秋兰。清风发其芳。洪泽所渐润。砾石为圭璋。大道侔五帝。盛德逾三壬。咸光大。上参天与地。至化无内外。无内外。六合并康乂。并康乂。遘兹嘉会。在昔羲与农。大晋德斯迈。镇征及诸州。为蕃卫。玄功济四海。洪烈流万世。因时运。圣策施。长蛇交解。群桀离。势穷奔吴。虎骑厉。惟武进。审大计。时迈其德。清一世。惟庸蜀。僣号天一隅。刘备逆帝命。禅亮承其馀。拥众数十万。窥隙承我虚。驿骑进羽檄。天下不遑居。姜维屡寇边。陇上为荒芜。文皇悯斯民。历世受罪辜。外谟藩屏臣。内谋众士夫。爪牙应指授。腹心献良图。良图协成文。大兴百万军。雷鼓震地起。猛势陵浮云。逋虏畏天诛。面缚造垒门。万里同风教。逆命称妾臣。光建五等。纪纲天人。天序历。应受禅。承灵祜。御群龙。勒螭虎。弘济大化。英隽作辅。明明统万机。赫赫镇四方。咎繇稷契之畴。协兰芳。礼王臣。覆兆民。化之如天与地。谁敢爱其身。大晋承运期。德隆圣皇。时清晏。白日垂光。应箓图。陟帝位。继天正玉衡。化行象神明。至哉道隆虞与唐。元首敷洪化。百寮股肱并忠良。民太康。隆隆赫赫。福祚盈无疆。金灵运。天符发。圣徵见。参日月。惟我皇。体神圣。受魏禅。应天命。皇之兴。灵有徵。登大麓。御万乘。皇之辅。若阚虎。爪牙奋。莫之御。皇之佐。赞清化。百事理。万邦贺。神祇应。嘉瑞章。恭享礼。荐先皇。乐时奏。磬管锵。鼓渊渊。钟锽锽。奠樽俎。实玉觞。神歆飨。咸悦康。宴孙子。佑无疆。大孝烝烝。德教被万方。于穆我皇。盛德圣且明。受禅君世。光济群生。普天率土。莫不来庭。颙颙六合内。望风仰泰清。万国雍雍。兴颂声。大化洽。地平而天成。七政齐。玉衡惟平。峨峨佐命。济济群英。夙夜乾乾。万机是经。虽治兴。匪荒宁。谦道光。冲不盈。天地合德。日月同荣。赫赫煌煌。曜幽冥。三光克从。于显天。垂景星。龙凤臻。甘露宵零。肃神祇。祗上灵。万物欣戴。自天效其成。仲春振旅。大致民。武教于时日新。师执提。工执鼓。坐作从。节有序。盛矣允文允武。搜田表祃。申法誓。遂围禁。献社祭。允以时。明国制。文武并用。礼之经。列车如战。大教明。古今谁能去兵。大晋继天。济群生。夏苗田。运将徂。军国异容。文武殊。乃命群吏。撰车徒。辨其号名。赞契书。王军启八门。行同上帝居。时路建大麾。云旗翳紫虚。百官象其事。疾则疾。徐则徐。回衡旋轸。罢陈弊车。献禽享祠。蒸蒸配有虞。惟大晋。德参两仪。化云敷。仲秋狝田。金德常刚。凉风清且厉。凝露结为霜。白藏司辰。苍隼时鹰扬。鹰扬犹尚父。顺天以杀伐。春秋时序。雷霆振威曜。进退由钲鼓。致禽祀祊。羽毛之用充军府。赫赫大晋德。芬烈陵三五。敷化以文。虽治不废武。光宅四海。永享天之祜。顺天道。握神契。三时示。讲武事。冬大阅。鸣镯振鼓铎。旌旗象虹霓。文制其中。武不穷武。动军誓众。礼成而义举。三驱以崇仁。进止不失其序。兵卒练。将如阚虎。惟阚虎。气陵青云。解围三面。杀不殄群。偃旌麾。班产军。献享蒸。修典文。嘉大晋。德配天。禄报功。爵俟贤。飨燕乐。受兹百禄。嘉万年。玄云起丘山。祥气万里会。龙飞保蜿蜿。凤翔何翙翙。昔在唐虞朝。时见青云际。今亲游万国。流光溢天外。鹤鸣在后雷锋。清音随风迈。成汤隆显命。伊挚来如飞。周文猎渭滨。遂载吕望归。符合如影飨。先天天弗违。辍耕综时纲。解褐衿天维。元功配二王。芬馨世所稀。我皇叙群才。洪烈何巍巍。桓桓征四表。济济理万机。神化感无方。髦才盈帝畿。丕显惟昧旦。日新孔所咨。茂哉明圣德。日月同光辉。钓竿何冉冉。甘饵芳且鲜。临川运思心。微纶沈九渊。太公宝此术。乃在灵秘篇。机变随物移。精妙贯未然。游鱼惊著钓。潜龙飞戾天。戾天安所至。抚翼翔太清。太清一何异。两仪出浑成。玉衡正三辰。造化赋群形。退愿辅圣君。与神合其灵。我君弘远略。天人不足并。天人初并时。昧昧何芒芒。日月有徵兆。文象兴二皇。蚩尤乱生民。黄帝用兵征万方。逮夏禹而德衰。三代荷百禄。保无极。永泰平。
杂言诗
作者：傅玄
朝代：魏晋

雷隐隐。感妾心。倾耳清听非车音。
白杨行
作者：傅玄
朝代：魏晋

青云固非青。当云奈白云。骥从西北驰来。吾何意。骥来对我悲鸣。举头气凌青云。当奈此骥正龙形。踠足蹉跎长坡下。蹇驴慷忾。敢与我争驰。踯躅盐车之中。流汗两耳尽下垂。虽怀千里之逸志。当时一得施。白云飘飘。舍我高翔。青云徘徊。戢我愁啼。上眄增崖。下临清池。日欲西移。既来归君。君不一顾。仰天太息。当用生为青云乎。飞时悲当奈何耶。青云飞乎。
秋胡行
作者：傅玄
朝代：魏晋

秋胡子。娶妇三日。会行仕宦。既享显爵。保兹德音。以禄颐亲。韫此黄金。睹一好妇。采桑路傍。遂下黄金。诱以逢卿。玉磨逾洁。兰动弥馨。源流洁清。水无浊波。奈何秋胡。中道怀邪。美此节妇。高行巍峨。哀哉可悯。自投长河。
诗
作者：傅玄
朝代：魏晋

白云翩翔天庭。流景仿佛非君形。白云飘飘舍我高翔。青云徘徊为我愁肠。
酒德颂
作者：刘伶
朝代：魏晋

有大人先生，以天地为一朝，以万期为须臾，日月为扃牖，八荒为庭衢。行无辙迹，居无室庐，幕天席地，纵意所如。止则操卮执觚，动则挈榼提壶，唯酒是务，焉知其余？
有贵介公子，搢绅处士，闻吾风声，议其所以。乃奋袂攘襟，怒目切齿，陈说礼法，是非锋起。先生于是方捧甖承槽、衔杯漱醪；奋髯踑踞，枕麴藉糟；无思无虑，其乐陶陶。兀然而醉，豁尔而醒；静听不闻雷霆之声，熟视不睹泰山之形，不觉寒暑之切肌，利欲之感情。俯观万物，扰扰焉，如江汉之载浮萍；二豪侍侧焉，如蜾蠃之与螟蛉。
思旧赋
作者：向秀
朝代：魏晋

余与嵇康、吕安居止接近，其人并有不羁之才。然嵇志远而疏，吕心旷而放，其后各以事见法。嵇博综技艺，于丝竹特妙。临当就命，顾视日影，索琴而弹之。余逝将西迈，经其旧庐。于时日薄虞渊，寒冰凄然。邻人有吹笛者，发音寥亮。追思曩昔游宴之好，感音而叹，故作赋云：
将命适于远京兮，遂旋反而北徂。
济黄河以泛舟兮，经山阳之旧居。
瞻旷野之萧条兮，息余驾乎城隅。
践二子之遗迹兮，历穷巷之空庐。
叹黍离之愍周兮，悲麦秀于殷墟。
惟古昔以怀今兮，心徘徊以踌躇。
栋宇存而弗毁兮，形神逝其焉如。
昔李斯之受罪兮，叹黄犬而长吟。
悼嵇生之永辞兮，顾日影而弹琴。
托运遇于领会兮，寄余命于寸阴。
听鸣笛之慷慨兮，妙声绝而复寻。
停驾言其将迈兮，遂援翰而写心。
征迈辞
作者：夏侯湛
朝代：魏晋

上伊关兮临川。抚骏马兮授鞍。中衢兮载叹。敛鞚兮盘桓。
春可乐
作者：夏侯湛
朝代：魏晋

春可乐兮乐东作之良时。嘉新田之启莱。悦中畴之发菑。桑冉冉以奋条。麦遂遂以扬秀。泽苗翳渚。原卉耀阜。春可乐兮乐崇陆之可娱。登夷冈以回眺。超矫驾乎山隅。春可乐兮缀杂华以为盖。集繁蕤以饰裳。散风衣之馥气。纳戢怀之潜芳。鹦交交以弄音。翠翾翾以轻翔。招君子以偕乐。携叔人以微行。援若流之绿芰。进樱桃于玉盘。
秋可哀
作者：夏侯湛
朝代：魏晋

秋可哀兮哀秋日之萧条。火回景以西流。天既清而气高。壤含素霜。山结玄霄。月延路以增夜。日迁行以收晖。屏絺绤于笥匣。纳纶缟以授衣。秋可哀兮哀新物之陈芜。绸筱朔以敛稀。密叶槭以损疏。雁擢翼于太清。燕蟠形乎榛墟。秋可哀兮良夜之遥长。月翳翳以隐云。星胧胧以投光。映前轩之疏幌。照后帷之闲房。拊轻衾而不寐。临虚槛而褰裳。感时迈以兴思。情怆怆以含伤。秋可哀兮哀南亩之菜荒。既采萧于大陆兮又刈兰乎崇冈。
离合郡姓名字诗
作者：孔融
朝代：魏晋

渔父屈节，水潜匿方；与时进止，出行施张。吕公饥钓，阖口渭旁；九域有圣，无土不王。好是正直，女回予匡；海外有截，隼逝鹰扬。六翮不奋，羽仪未彰；龙蛇之蛰，俾也可忘。玟璇隐曜，美玉韬光。无名无誉，放言深藏；按辔安行，谁谓路长？
论盛孝章书 / 与曹公论盛孝章书
作者：孔融
朝代：魏晋

岁月不居，时节如流。五十之年，忽焉已至。公为始满，融又过二。海内知识，零落殆尽，惟会稽盛孝章尚存。其人困于孙氏，妻孥湮没，单孑独立，孤危愁苦。若使忧能伤人，此子不得复永年矣！
《春秋传》曰：“诸侯有相灭亡者，桓公不能救，则桓公耻之。”今孝章，实丈夫之雄也，天下谈士，依以扬声，而身不免于幽絷，命不期于旦夕，是吾祖不当复论损益之友，而朱穆所以绝交也。公诚能驰一介之使，加咫尺之书，则孝章可致，友道可弘矣。
今之少年，喜谤前辈，或能讥评孝章。孝章要为有天下大名，九牧之人，所共称叹。燕君市骏马之骨，非欲以骋道里，乃当以招绝足也。惟公匡复汉室，宗社将绝，又能正之。正之之术，实须得贤。珠玉无胫而自至者，以人好之也，况贤者之有足乎！昭王筑台以尊郭隗，隗虽小才，而逢大遇，竟能发明主之至心，故乐毅自魏往，剧辛自赵往，邹衍自齐往。向使郭隗倒悬而王不解，临溺而王不拯，则士亦将高翔远引，莫有北首燕路者矣。凡所称引，自公所知，而复有云者，欲公崇笃斯义也。因表不悉。
为刘曜进酒作
作者：孙机
朝代：魏晋

仆谷王。关右称帝皇。当持重。保土疆。轻用兵。败洛阳。祁运穷。天所亡。开大分。持一觞。
三月三日诗
作者：孙绰
朝代：魏晋

姑洗斡运，首阳穆阐。嘉卉萋萋，温风暖暖。言涤长濑，聊以游衍。缥萍■流，绿柳荫坂。羽从风飘，鳞随浪转。